title: লিন্ডা কুরেটন

text: ১৯৮০ সালে হাওয়ার্ড বিশ্ববিদ্যালয় থেকে স্নাতক ডিগ্রি পান লিন্ডা কুরেটন। তার মূল বিষয় ছিল গণিত। ১৯৯৪ সালে জনস হপকিন্স বিশ্ববিদ্যালয় থেকে ফলিত গণিতবিদ্যায় স্নাতকোত্তর ডিগ্রি অর্জন করেন। একই বিশ্ববিদ্যালয় থেকে তিনি ফলিত গণিতে পোস্ট মাস্টার্স ডিগ্রি অর্জন করেন ১৯৯৬ সালে। সংখ্যাতত্ত্ব বিষয়ে তাঁর গবেষণা প্রকাশিত হয় জার্নাল অব সাউন্ড অ্যান্ড ভাইব্রেশনে।


title: লিন্ডা কুরেটন

text: ২০০৯ সালে নাসায় যোগ দেন তিনি। নাসার মিশনগুলো যথাযথভাবে পরিচালনা করার জন্য প্রযুক্তিগত সমর্থন দেওয়া তাঁর কাজের অংশ ছিল। এর আগে তিনি নাসার গডার্ড স্পেস ফ্লাইট সেন্টারের সিআইও হিসেবে কাজ করেন। এখানে তিনি তথ্য ও যোগাযোগপ্রযুক্তি অধিদপ্তরের নেতৃত্ব দিয়েছেন। আর তার আগে একই পদে তিনি কাজ করেছেন যুক্তরাষ্ট্রের ব্যুরো অব অ্যালকোহল, টোব্যাকো অ্যান্ড ফায়ারআর্মসে।


title: লিন্ডা কুরেটন

text: লিন্ডা কুরেটন সফটওয়্যার প্রকৌশলী হিসেবে পেয়েছেন অনেকগুলো স্বীকৃতি-


title: প্রিজম (নজরদারি প্রকল্প)

text: প্রিজম মার্কিন যুক্তরাষ্ট্রের জাতীয় নিরাপত্তা সংস্থা (এনএসএ) কর্তৃক পরিচালিত ইন্টারনেট ভিত্তিক একটি গোপন নজরদারি প্রকল্প, যা ২০০৭ থেকে পরিচালিত হয়ে আসছে। মূলত সন্দেহভাজনদের উপরে নজরদারি বাড়াতে এই প্রকল্প চালু করা হয়। মার্কিন যুক্তরাষ্ট্র ভিত্তিক মাইক্রোসফট, ইয়াহু, গুগুল, ফেসবুক, পালটক, ইউটিউব, এওএল, স্কাইপে এবং অ্যাপল ইন্টারনেট ব্যবহারকারীদের ইমেইল বার্তা, ভিডিও, ভয়েস, ভিডিও কথোপকথন সরাসরি প্রিজম প্রকল্পে পাঠায়। যুক্তরাষ্ট্রের কেন্দ্রীয় গোয়েন্দা সংস্থা (সিআইএ) এর সাবেক কর্মী এডওয়ার্ড স্নোডেন গোপন এই প্রকল্পের কথা ফাঁস করেন। ৬ই জুন, ২০১৩ এ এই খবর দ্যা গার্ডিয়ান এবং দ্যা ওয়াশিংটন পোস্ট প্রকাশ করে।


title: প্রিজম (নজরদারি প্রকল্প)

text: ১৯৭৮ সালে যুক্তরাষ্ট্রের ফরেন ইন্টেলিজেন্স অ্যান্ড সার্ভেইল্যান্স অ্যাক্টের (ফিসা) শর্ত অনুযায়ী, কোনো ব্যক্তি বা গোষ্ঠী যুক্তরাষ্ট্রের সঙ্গে বিশ্বাসঘাতকতা করছে কিংবা বিদেশি কোনো শক্তির পক্ষে দেশটির ওপর হামলার ষড়যন্ত্রে লিপ্ত বলে সন্দেহ হলে তিনজন বিচারকের একটি বিশেষ আদালত ইলেকট্রনিক তথ্য নজরদারির অনুমোদন দিতে পারবেন। ৯/১১ সন্ত্রাসী হামলার পর বুশ প্রশাসন এনএসএকে আদালত এড়িয়ে আন্তর্জাতিক সন্ত্রাসী সংগঠন আল-কায়েদা ও অন্যান্য জঙ্গি সংগঠনের সদস্যদের ওপর নজরদারি করার অনুমতি দেয়।


title: প্রিজম (নজরদারি প্রকল্প)

text: ২০০৭ সালে একটি ইন্টারনেটভিত্তিক প্রকল্প চালু হয় যার নাম প্রিজম। যুক্তরাষ্ট্রের বেশ কয়েকটি কোম্পানি ইন্টারনেট ব্যবহারকারীদের ই-মেইল বার্তা, ভিডিওচিত্র, ভয়েস ও ভিডিও সংলাপ সরাসরি প্রিজম প্রকল্পে পাঠায়।


title: প্রিজম (নজরদারি প্রকল্প)

text: অধিকাংশ মার্কিন আইনপ্রণেতা এ কর্মকাণ্ডের তীব্র নিন্দা করেন। গোয়েন্দা কর্মকর্তারা জাতীয় নিরাপত্তা বিঘ্নিত হবে বলে শঙ্কা প্রকাশ করেন। রিপাবলিকান সিনেটর আইনপ্রণেতাদের অনেকেই অবশ্য স্নোডেনের পক্ষ নিয়েছেন।


title: প্রিজম (নজরদারি প্রকল্প)

text: এশিয়া অঞ্চলের বিভিন্ন রাষ্ট্রের সরকারি গোপন ও স্পর্শকাতর তথ্যে যুক্তরাষ্ট্রের জাতীয় নিরাপত্তা সংস্থা (এনএসএ) নজরদারি রাখছে। কম্পিউটার ও টেলিফোন নেটওয়ার্ক উভয় মাধ্যমকে ব্যবহার করে সবচেয়ে বেশি তথ্য সংগ্রহ করা হয়েছে -


title: প্রিজম (নজরদারি প্রকল্প)

text:
(১) ইরান সংগৃহীত তথ্যের পরিমাণ ১৪০০ কোটি।
(২) পাকিস্তান। সংগৃহীত তথ্যের পরিমাণ ১৩৫০ কোটি।
(৩) জর্ডান। সংগৃহীত তথ্যের পরিমাণ ১২৭০ কোটি।
(৪) মিশর। সংগৃহীত তথ্যের পরিমাণ ৭৬০ কোটি।
(৫) ভারত। সংগৃহীত তথ্যের পরিমাণ ৬৩০ কোটি তথ্য।


title: ২০১৩ আইসিসি চ্যাম্পিয়ন্স ট্রফি ফাইনাল

text: ২০১৩ আইসিসি চ্যাম্পিয়ন্স ট্রফি ফাইনাল ২৩ জুন ২০১৩ তারিখে এজবাস্টন ক্রিকেট গ্রাউন্ড, বার্মিংহামে অনুষ্ঠিত হয়।


title: ২০১৩ আইসিসি চ্যাম্পিয়ন্স ট্রফি ফাইনাল

text: এজবাস্টন ক্রিকেট গ্রাউন্ডে টস জিতে প্রথমে ফিল্ডিংয়ের সিদ্ধান্ত নেন ইংল্যান্ড অধিনায়ক অ্যালাস্টেয়ার কুক। বৃষ্টির কারণে নির্ধারিত সময়ের প্রায় ৬ ঘণ্টা পরে খেলা শুরু হয়। ফলে ম্যাচের ওভার সংখ্যা ২০ এ নামিয়ে আনা হয়।


title: ২০১৩ আইসিসি চ্যাম্পিয়ন্স ট্রফি ফাইনাল

text: টসে হেরে ব্যাট করতে নামে ভারত। ২০ ওভারে ৭ উইকেট হারিয়ে ১২৯ রান করে ভারত। শিখর ধাওয়ান ৩১, বিরাট কোহলি ৪৩ ও রবীন্দ্র জাদেজা অপরাজিত ৩৩ রান করেন। ইংল্যান্ডের পক্ষে বোপারা ২০ রান দিয়ে ৩ উইকেট নেন। আর জেমস অ্যান্ডারসন, ব্রড ও ট্রেডওয়েল প্রত্যেককে ১টি করে উইকেট লাভ করেন।


title: ২০১৩ আইসিসি চ্যাম্পিয়ন্স ট্রফি ফাইনাল

text: ১৩০ রানের লক্ষ্যে ব্যাট করতে নেমে ইংল্যান্ড ১২৪ রান করে। ম্যাচের শেষ বলে প্রয়োজনীয় ৬ রান করতে না পারায় ভারত ৫ রানে জয়ী হয়। জোনাথন ট্রট ২০, ইয়ন মর্গ্যান ৩৩, রবি বোপারা ৩০ রান করেন। ভারতের পক্ষে রবিচন্দ্রন অশ্বিন, রবীন্দ্র জাদেজা ও ইশান্ত শর্মা প্রত্যেকে ২টি করে উইকেট লাভ করেন।


title: ২০১৩ আইসিসি চ্যাম্পিয়ন্স ট্রফি ফাইনাল

text: ফাইনালে ৩৩ রান আর দুই উইকেট নিয়ে ম্যাচ সেরা হিসেবে নির্বাচিত হন রবীন্দ্র জাদেজা।


title: কোডু গেম ল্যাব

text: কোডু (ইংরেজি: Kodu) হলো একটি সফটওয়্যার যার মাধ্যমে প্রোগ্রামিং এর উপর কোন রকম দক্ষতা ব্যতিত কম্পিউটার গেমস তৈরী করা যায়। যাকে প্রোগ্রামিং ইন্টিগ্রেটেড ডেভেলপমেন্ট এনভায়ারনমেন্ট বা (আইডিই) ও বলা হয়ে থাকে। মূলত এটির আসল নাম বোকু যা মাইক্রোসফট এর ফিউস ল্যাব এর দক্ষ ডেভেলপার-রা তৈরী করেছেন I এটি সর্বপ্রথম ২০০৯ সালের ৩০ জুন এক্সবক্স এর মার্কেটে এক্সবক্স ৩৬০, মাইক্রোসফট উইন্ডোজ এক্সপি, ভিসতা এবং সেভেন এর জন্য উন্মোচিত হয়। এছাড়াও পরবর্তীকালে জনসাধারণের জন্য মাইক্রোসফট-এর ফিউস ল্যাবের ওয়েবসাইটেও এটি উন্মুক্ত করা হয়।


title: কোডু গেম ল্যাব

text: যেহেতু এই সফটওয়্যারটিতে ব্যবহারকারীকে প্রোগ্রামিং এর কোনরূপ ঝামেলা পোহাতে হয় না তাই এটি সকলে স্বাচ্ছন্দ্যভাবে ব্যবহার করতে পারে। এছাড়াও মালয়েশিয়া, সিঙ্গাপুর এ অবস্থিত বেশকিছু নির্বাচিত স্কুল ও ট্রেনিং সেন্টারেও এটি শিক্ষামূলক কাজে ব্যবহার করা হয়।


title: শিবাম

text: শিবাম (, ) (প্রায়শই শিবাম হাদ্রামাউত হিসাবে উল্লেখ করা হয়) ইয়েমেনের একটি ছোট শহর। হাদ্রামাউত গভর্নোরেটরের অন্তর্গত এই শিবাম জেলার এই শহরে প্রায় ৭,০০০ অধিবাসী বাস করে। এই শহর রৌদ্রে শুকানো মাটির ইটের তৈরি গগনচুম্বী অট্টালিকাগুলোর জন্য বিখ্যাত।


title: শিবাম

text: এখন পর্যন্ত প্রাপ্ত শিলালিপি থেকে জানা যায় খ্রিস্টীয় ৩য় শতকে শহরটির গোড়াপত্তন হয়। এটি হাদ্রামাউত রাজ্যের রাজধানী ছিলো।


title: শিবাম

text:
এই শহরটি হাদ্রামাউত গভর্নোরেটরের মধ্য-পশ্চিমাঞ্চলে, রামলাত আল-সাবাতায়ান মরুভূমিতে অবস্থিত। এর প্রধান সড়ক সা'না এবং ইয়েমেনের পশ্চিমাঞ্চলের শহরগুলোর সাথে পূর্বের দূরবর্তী অঞ্চলগুলোকে সংযুক্ত করে। নিকটবর্তী শহরগুলো হলো সেইয়্যুন এবং তারিম, দুটোই পূর্বে অবস্থিত।
অন্য একটি রাস্তা পশ্চিমের আলাজলানিয়া গ্রাম থেকে বের হয়ে ভারত মহাসাগরের তীরবর্তী গভর্নোরেট রাজধানী আল-মুকাল্লা সাথে শিবামকে সংযুক্ত করেছে।


title: শিবাম

text:
শিবাম তার স্বতন্ত্র স্থাপত্য বৈশিষ্ট্যের জন্য ইউনেস্কোর বিশ্ব ঐতিহ্যবাহী স্থানের খ্যাতি অর্জন করেছে।
শিবামের অট্টালিকাগুলো মূলত মাটির ইটের তৈরি আবাসিক ভবন। এখানকার অট্টালিকাগুলোর মধ্যে ৫০০টির অধিক ভবন উচ্চতায় ৫ থেকে ১১ তলা পর্যন্ত উচ্চ বেদুইন দস্যুদের আক্রমণ থেকে নিজেদের রক্ষা করতে শিবামবাসীরা এধরনের স্থাপত্যশৈলী বেছে নেয়। ১৭০০ বছর আগে গোড়াপত্তন হলেও বর্তমান শিবাম শহরের অধিকাংশ বাড়ি ১৬শ শতাব্দী বা পরবর্তীতে সময়ে তৈরি করা হয়। গত কয়েক শতাব্দীতে এই ভবনগুলোকে একাধিকবার পুনর্নির্মাণ করা হয়।


title: শিবাম

text: শিবামকে "পৃথিবীর প্রাচীনতম গগনচুম্বী অট্টালিকার শহর" বা মরুভূমির "ম্যানহাটান" বলা হয়ে থাকে। উলম্ব নির্মাণ নীতির ভিত্তিতে এটি পৃথিবীর অন্যতম প্রাচীন এবং সেরা নগর পরিকল্পনার উদাহরণ। পৃথিবীর সর্বোচ্চ মাটির ভবন এই শহরে অবস্থিত, যাদের অনেকগুলো উচ্চতা ৩০ মিটারের উপরে। (১০০ ফুট), যা প্রারম্ভিক কালের গগনচুম্বী অ্যাপার্টমেন্ট ভবন। ভবনগুলোকে বৃষ্টি পানি আর সময়ের সাথে ক্ষয়ে যাওয়া থেকে রক্ষা করতে দেয়ালগুলোর উপরে নিয়মিতভাবে নতুন কাদার প্রলেপ দিতে হয়। নিকটবর্তী শহর তারিমে রয়েছে ওয়াদি হাদ্রামাউত উপত্যকার সর্বোচ্চ মাটির ইটের তৈরি আল-মিহদার মসজিদের মিনার। এটির উচ্চতা প্রায় ৫৩ মিটার(১৭৫ ফুট)।


title: শিবাম

text: ১৯৯৯ সালে চলচিত্র নির্মাতা ক্যাটেরিনা বোরেলি আর্কিটেচার অন মাড নামে একটি ডকুমেন্টারি চলচিত্র নির্মাণ করেন যেখানে এই শহরটি বিশেষ গুরুত্ব পায়।


title: শিবাম

text: শহরটি ২০০৮ সালের বন্যায় ব্যাপকভাবে ক্ষতিগ্রস্থ হয়। শহরের অনেক ভবনের ভিত্তি বন্যা জলের দ্বারা সংকটাপন্ন হয় এবং ফলস্বরূপ শেষ পর্যন্ত তাদের ধ্বসে পড়ার আশঙ্কা তৈরি হয়। ২০০৯ সালে আল-কায়েদা ইয়েমেনি এই পর্যটন কেন্দ্রতে হামলা চালায়।


title: .সিএ

text: .সিএ কানাডার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। কানাডিয়ান ইন্টারনেট নিবন্ধন কর্তৃপক্ষ (সিআইআরএ) এটি নিয়ন্ত্রন করে থাকে।


title: .সিএ

text: নিবন্ধন সরাসরি .সিএ এর অওতায় করা যায়। তৃতীয় স্তরের প্রাদেশিক নামের সাথে মিল রেখে নিবন্ধন করা যেত কিন্তু ১২ অক্টোবর, ২০১০ সালে এটি বন্ধ করে দেওয়া হয়। কিন্তু পূর্বের নিবন্ধিত তৃতীয় স্তরের ডোমেইন নাম এখনো সক্রিয়।


title: .সিএ

text: .সিএ ডোমেইন নাম নিবন্ধনের অবেদনের জন্য অবশ্যই কানাডায় অবস্থান করতে হবে। ডোমেইন নাম নিবন্ধনের জন্য বিভিন্ন ক্ষত্রে অবশ্যই নিম্নোক্ত শর্ত পূর্ণ করতে হবে:


title: .সিসি

text: .সিসি ককোস আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই দ্বীপটি অস্ট্রেলিয়ার অধীন। ইনিকের অধীন ভেরিসাই কম্পানি এই ডোমেইন নামটি নিয়ন্ত্রন করে থাকে। .সিসি ডোমেইন মূলত অনুমোদন দেওয়া হয় অক্টোবর, ১৯৯৭ সালে।


title: .সিজি

text: .সিজি কঙ্গোর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অনপিটি কঙ্গো প্রজাতন্ত্র ও ইন্টারপয়েন্ট সুইজারল্যান্ড এটি নিয়ন্ত্রন করে থাকে। কঙ্গো প্রজাতন্ত্রর জনগনের জন্য প্রাথমিক ডোমেইন নিবন্ধন বিনামূল্যে দেওয়া হয় এবং ২০০৮ সাল থেকে দ্বিতীয়বার অথবা বিদেশীদের জন্য €২২৫/বছর।


title: .সিকে

text:
.সিকে কোক আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
নিবন্ধন নিম্নোক্ত দ্বিতীয় স্তরের বিষয়শ্রেণীতে করা যায়:


title: বাংলাদেশ পলিসি ফোরাম কেমব্রিজ

text: বাংলাদেশ পলিসি ফোরাম কেমব্রিজ একটি যুক্তরাজ্য ভিত্তিক অলাভজনক বেসরকারী গবেষণা সংগঠন। বাংলাদেশের অর্থনৈতিক, সামাজিক ও রাজনৈতিক উন্নয়নের লক্ষ্যে প্রয়োজনীয় নীতিমালা ও কৌশল নিয়ে আলোচনা ও বিশ্লেষণ এই সংগঠনটির অন্যতম লক্ষ্য।


title: বাংলাদেশ পলিসি ফোরাম কেমব্রিজ

text: সংগঠনটি যুক্তরাজ্যের বিশ্ববিদ্যালয় শহর কেমব্রিজে অবস্থানকারী ছাত্র, গবেষক ও পেশাজীবিদের দ্বারা গঠিত ও পরিচালিত, যাদের প্রায় সকলেই মূলত কেমব্রিজ বিশ্ববিদ্যালয়ের ছাত্র বা গবেষক।.


title: বাংলাদেশ পলিসি ফোরাম কেমব্রিজ

text: ফোরামটি যদিও কেমব্রিজ বিশ্ববিদ্যালয়ের বিভিন্ন বিভাগে অধ্যয়ন ও গবেষণারত বাংলাদেশি ছাত্রছাত্রীদের দ্বারা গঠিত, গঠনতন্ত্র অনুযায়ী কেমব্রিজে অবস্থানকারী বাংলাদেশ বিষয়ে আগ্রহী যেকোন আন্তর্জাতিক ছাত্রছাত্রী, গবেষক ও পেশাজীবি এর সাথে জড়িত হতে পারেন।


title: বাংলাদেশ পলিসি ফোরাম কেমব্রিজ

text: ফোরামের মূল কর্মকান্ডের মধ্যে রয়েছে এর সদস্য ও অংশগ্রহণকারীদের জন্যে বিভিন্ন নীতিমালা ও কৌশল প্রসঙ্গে আলোচনার সুযোগ তৈরি করে দেয়া এবং সেখান থেকে বাংলাদেশের অর্থনৈতিক, সামাজিক ও রাজনৈতিক নানা সমস্যা ও সীমাবদ্ধতা দূরীকরণ এবং ভবিষ্যত উন্নয়ন সাধনের জন্য সংকল্পনীয় নির্ধারণ করা।.


title: সিরিয়া আরব রাজতন্ত্র

text: সিরিয়া আরব রাজতন্ত্র (আরবি : المملكة العربية السورية, "al-Mamlakah al-Sūriyya al-‘Arabīyah") হল প্রথম আধুনিক আরব রাষ্ট্র। তবে এটি মাত্র চার মাস স্থায়ী হয় (৮ মার্চ – ২৪ জুলাই ১৯২০)। এই স্বল্পকালে হুসাইন বিন আলীর পুত্র ফয়সাল বিন হুসাইন রাষ্ট্রটি শাসন করেন। যদিও কর্তৃপক্ষ বৃহত্তর সিরিয়ার উপর প্রভুত্ব দাবি করত বাস্তবিকপক্ষে ফয়সালের সরকার সীমিত অঞ্চলেই কার্যকর ছিল। একই সাথে তারা ব্রিটিশদের উপর নির্ভরশীল ছিল। ব্রিটিশ ও ফরাসিরা বৃহত্তর সিরিয়া গঠন ও ফয়সালকে এর বাদশাহ হিসেবে মানতে রাজি ছিল না। ১৯২০ সালের ২৪ জুলাই রাজতন্ত্র ফরাসিদের কাছে আত্মসমর্পণ করে।


title: সিরিয়া আরব রাজতন্ত্র

text: সিরিয়ায় রাজতন্ত্রের প্রতিষ্ঠার ক্ষেত্রে আরব বিদ্রোহ ও ম্যাকমোহন-হুসাইন চুক্তি গুরুত্বপূর্ণ ভূমিকা রেখেছে। ব্রিটিশদের সাহায্যার্থে উসমানীয়দের বিরুদ্ধে আরবদের বিদ্রোহের বিনিময়ে একটি আরব রাজতন্ত্র প্রতিষ্ঠার ব্যাপারে এই চুক্তিতে অঙ্গীকার ছিল। এদিকে ফরাসিদের সাথে ব্রিটিশরা সাইকস-পিকট চুক্তি স্বাক্ষর করে। সাইকস-পিকট চুক্তির ফলে সিরিয়ায় আরব রাজতন্ত্রের ধ্বংস অনিবার্য ছিল। আধুনিক আরব রাষ্ট্রগুলোতে আরব বিদ্রোহের গুরুত্ব থাকলেও ঐ সময় বেশ কিছু অবিশ্বাস কাজ করছিল। এমনকি এক বা একাধিক আরব রাজতন্ত্র ধারণার বিরোধী পক্ষও ছিল।


title: সিরিয়া আরব রাজতন্ত্র

text: আধুনিক সংজ্ঞায় পুতুল রাষ্ট্র প্রতিষ্ঠা ব্রিটিশ ও ফরাসিদের উদ্দেশ্য ছিল। সমালোচকরা দাবি করেন যে আরব জাতীয়তাবাদীদের বাদ দিয়ে রাজকীয় উচ্চাকাঙ্ক্ষীদের দিয়ে অর্থনৈতিক ও সামরিক দিক দিয়ে বিদেশী মদদপুষ্ট রাজ্য স্থাপনই হাশেমি রাজতন্ত্রগুলোর (হেজাজ রাজতন্ত্র ও ইরাক রাজতন্ত্র) দ্রুত পতনের কারণ। তারা আরো বলেন যে উসমানীয় সুলতানদের কাছ থেকে নিয়ন্ত্রণ ছিনিয়ে নেয়ায় মক্কার শরীফের পরিবারের প্রতি অনেক আরবের বিদ্বেষও একটি কারণ। এই আরবরা শত শত বছর ধরে উসমানীয় সুলতানদের প্রতি অনুগত ছিল।


title: সিরিয়া আরব রাজতন্ত্র

text: প্রথম বিশ্বযুদ্ধের শেষের দিকে ১৯১৮ সালের ৩০ সেপ্টেম্বর এডমন্ড এলেনবির অধীন মিশরীয় সৈন্যবহর দামেস্ক দখল করে। এর কিছুদিন পর ৩ অক্টোবর ফয়সাল শহরে প্রবেশ করেন। তবে এই জয়োল্লাস দীর্ঘস্থায়ী হয়নি। ফয়সাল শীঘ্রই সাইকস-পিকট চুক্তির ব্যাপারে জানতে পারেন। স্বাধীন আরব রাজতন্ত্রের আশা ফয়সালের থাকলেও তাকে চুক্তি অনুযায়ী উক্ত অঞ্চলের বিভাজনের কথা ও সেসাথে সিরিয়া যে ফরাসি প্রটেক্টরেট শক্তির অধীন হয়েছে তা জানানো হয়। ফয়সাল এই বিশ্বাসঘাতকতা মেনে নেননি। তাকে আশ্বাস দেয়া হয় যে যুদ্ধ শেষ হলে এই বিষয়ে মীমাংসা করা হবে। সিরিয়ার উপর ফরাসিদের দাবি থেকে ব্রিটিশরা নিজেদের সমর্থন উঠিয়ে নেবে – ফয়সাল এমন আশা করছিলেন বলে ধারণা করা হয়। জেনারেল এলেনবির অনুমতিক্রমে ফয়সাল স্বাধীন আরব সাংবিধানিক সরকার প্রতিষ্ঠার কথা ঘোষণা করেন।


title: সিরিয়া আরব রাজতন্ত্র

text: ফয়সাল ঘোষণা করেন যে এটি হবে ধর্ম নির্বিশেষে সকল আরবের জন্য ন্যায়বিচার ও সমতার ভিত্তিতে গঠিত আরব সরকার। ফরাসি প্রধানমন্ত্রী জর্জ ক্লিমেনশ আন্তর্জাতিক স্বীকৃতি ছাড়া শুধু ব্রিটিশ পৃষ্ঠপোষকতায় অর্ধ স্বাধীন আরব রাষ্ট্রের ব্যাপারে বিরূপ ছিলেন। এমনকি এখন পর্যন্ত নেয়া পদক্ষেপগুলো সাময়িক - এলেনবির এমন আশ্বাস সত্ত্বেও ব্রিটিশ, ফরাসি ও আরবদের মধ্যেকার দ্বন্দ্ব দূর হয়নি। আরব বিদ্রোহে অংশ নেয়া আরব জাতীয়তাবাদী ও অনেক আরবের মতে এটি ছিল দীর্ঘদিন ধরে চলা যুদ্ধের উপলব্ধি।


title: সিরিয়া আরব রাজতন্ত্র

text: যুদ্ধের পর অনুষ্ঠিত প্যারিস শান্তি সম্মেলনে ফয়সাল আরবদের স্বাধীনতার জন্য চাপ দেন। যুদ্ধে পরাজিত অক্ষশক্তির জাতিগুলোর ব্যাপারে সিদ্ধান্ত, বিশেষ করে বিজিত এলাকার নিয়ন্ত্রণ, যেমন উসমানীয় সাম্রাজ্যের মধ্যপ্রাচ্যের এলাকা, নিয়ে এই সম্মেলনে বিজয়ী মিত্রশক্তি সিদ্ধান্ত নেয়। মধ্যপ্রাচ্যের আরব এলাকাগুলো ব্রিটিশ ও ফরাসিদের মধ্যে আলোচনার গুরুত্বপূর্ণ অংশ ছিল। ১৯১৯ সালের মে মাসে ফরাসি ও ব্রিটিশ প্রধানমন্ত্রীরা মধ্যপ্রাচ্যে তাদের নিজেদের দাবিকৃত এলাকার অধিকার ও প্রভাব নিয়ে সিদ্ধান্ত নিতে মিলিত হন। এতে সিদ্ধান্ত হয় যে সিরিয়াতে ফরাসি নিয়ন্ত্রণের উপর ব্রিটিশ নিশ্চয়তার বিনিময়ে ব্রিটিশরা মসুল ও ফিলিস্তিনের ম্যান্ডেট পাবে।


title: সিরিয়া আরব রাজতন্ত্র

text: প্রায় একই সময়ে অধিবাসীদের ইচ্ছা নির্ধারণ করার জন্য কমিশন গঠন বিষয়ে আমেরিকার সমঝোতা চুক্তি সম্পন্ন হয়। প্রথমে সমর্থন করলেও পরবর্তীকালে ব্রিটেন ও ফ্রান্স কিং-ক্রেন কমিশন থেকে সরে আসে যা সম্পূর্ণরূপে আমেরিকান ছিল। ১৯২২ সাল পর্যন্ত এই কমিশনের প্রাপ্ত তথ্য উপাত্তগুলো প্রকাশ হয়নি। ম্যান্ডেটের ব্যাপারে লিগ অব নেশনসের ভোটের পর এগুলো প্রকাশিত হয়। এতে দেখা যায় যে স্বাধীন আরব রাষ্ট্রের ব্যাপারে আরবদের জোরালো সমর্থন সেই সাথে ফরাসিদের উপস্থিতির ব্যাপারে জনগণের অসন্তোষ ছিল।


title: সিরিয়া আরব রাজতন্ত্র

text: ইউরোপের এই ঘটনাগুলো আল-ফাতাতের মত সিরিয়ান জাতীয়তাবাদী সমিতিগুলোকে জাতীয় কংগ্রেস গঠনের দিকে ধাবিত করে। এই সমিতিগুলো ফয়সালের অধীনে একক স্বাধীন আরব রাজতন্ত্রের পক্ষে অবস্থান নেয়। কিং-ক্রেন কমিশন একীভূতকরণে উৎসাহ দেয়। ফরাসি কর্মকর্তারা অনেক প্রতিনিধিকে আসতে বাধা দিলেও সমগ্র আরব ভূখন্ড, এমনকি ফিলিস্তিন ও লেবাননের প্রতিনিধিদের নিয়ে দ্রুত একটি নির্বাচন অনুষ্ঠিত হয়। ১৯১৯ সালের ৩ জুন সিরিয়ান কংগ্রেসের প্রথম আনুষ্ঠানিক অধিবেশন অনুষ্ঠিত হয় এবং আল-ফাতাত সদস্য হাশিম আল-আতাসসি এর প্রেসিডেন্ট নির্বাচিত হন।


title: সিরিয়া আরব রাজতন্ত্র

text: ১৯১৯ সালের ২৫ জুন কিং-ক্রেন কমিশন দামেস্কে পৌছালে “স্বাধীনতা নাহয় মৃত্যু” উল্লেখিত লিফলেট দেখতে পায়। ২ জুলাই সিরিয়ান কংগ্রেস ফয়সালকে বাদশাহ হিসেবে রেখে সম্পূর্ণ স্বাধীন সাংবিধানিক রাজতন্ত্রের পক্ষে একটি প্রস্তাব পাশ করে। এতে যুক্তরাষ্ট্রের সাহায্য প্রার্থনা ও ফরাসিদের দাবি প্রত্যাখ্যান করার কথাও বলা হয়। এই কংগ্রেসকে সিরিয়ার ইতিহাসের প্রথম সংসদ হিসেবে বিবেচনা করা হয় এবং আজকের দিনেও আরব বিশ্বে এর গুরুত্ব আছে। একক স্বাধীন রাষ্ট্রের দাবি বিশেষ করে ফিলিস্তিনের আরব জাতীয়তাবাদীদের কাছে গুরুত্বপূর্ণ।


title: সিরিয়া আরব রাজতন্ত্র

text: ফয়সাল ব্রিটিশ বা আমেরিকানদের কাছ থেকে সাহায্য আশা করেছিলেন। বিশেষ করে সিরিয়া থেকে ব্রিটিশ সৈন্য প্রত্যাহার ও সিরিয়ার ব্রিটিশ সামরিক সরকার তুলে নেয়ার ব্যাপারে ইঙ্গ-ফরাসি চুক্তির পর তা বিলীন হয়ে যায়।


title: সিরিয়া আরব রাজতন্ত্র

text: ১৯২০ এর জানুয়ারিতে ফয়সালকে ফ্রান্সের সাথে চুক্তিতে বাধ্য করা হয়। এতে শর্ত ছিল যে যতদিন শুধুমাত্র ফরাসি সরকার উপদেষ্টা, পরামর্শদাতা ও প্রযুক্তিগত সরবরাহ করার সুযোগ পাবে ততদিন ফ্রান্স সিরিয়া রাষ্ট্রের অস্তিত্ব মেনে নেবে এবং এতে সৈন্য সমাবেশ করবে না। এধরনের সমঝোতা ফয়সালের তীব্র ফরাসি বিরোধী ও স্বাধীনচেতা সমর্থকরা সমর্থন করেনি। তারা ফয়সালকে চুক্তি থেকে ফিরে আসতে চাপ প্রয়োগ করে। ফলে ফয়সাল চুক্তি অমান্য করেন। এরপর ফরাসি সেনাবাহিনীর বিরুদ্ধে সশস্ত্র আক্রমণ শুরু হয় এবং সিরিয়ান কংগ্রেস ১৯২০ সালের মার্চে অধিবেশন আহ্বান করে ফয়সালকে সিরিয়ার বাদশাহ, হাশিম আল-আতাসসিকে প্রধানমন্ত্রী এবং ইউসুফ আল-আজমাকে যুদ্ধমন্ত্রী ও চীফ অব স্টাফ হিসেবে নিযুক্ত করে আনুষ্ঠানিকভাবে সিরিয়া আরব রাজতন্ত্রের প্রতিষ্ঠা ঘোষণা করে।


title: সিরিয়া আরব রাজতন্ত্র

text: এই একতরফা কর্মকাণ্ড ব্রিটিশ ও ফরাসিরা প্রত্যাখ্যান করে। ১৯২০ সালের এপ্রিল মাসে মিত্রশক্তি মধ্যপ্রাচ্যে লীগ অব নেশনসের ম্যান্ডেটের বিষয়ে সিদ্ধান্ত নিতে সান রেমো সম্মেলন আহ্বান করে। ফয়সাল ও তার সমর্থকরা এই সম্মেলনকে প্রত্যাখ্যান করেন। কয়েক মাসের অব্যবস্থা ও ফরাসিদের প্রতি অঙ্গীকার পূর্ণ না হওয়ায় ফরাসি কমান্ডার হেনরি গোরাড ১৪ জুলাই ফয়সালকে আত্মসমর্পণ নাহয় যুদ্ধের জন্য সময়সীমা বেধে দেন।


title: সিরিয়া আরব রাজতন্ত্র

text: ফ্রান্সের সাথে আসন্ন রক্তক্ষয়ী দীর্ঘমেয়াদী যুদ্ধের সম্ভাবনা দেখে বাদশাহ ফয়সাল আত্মসমর্পণ করেন। তবে প্রতিরক্ষা মন্ত্রী ইউসুফ আল-আজমা বাদশাহর আদেশ অমান্য করেন এবং সিরিয়ায় অগ্রসরমান ফরাসিদেরকে বাধা দেয়ার উদ্দেশ্যে ক্ষুদ্র সেনাদলের নেতৃত্ব নেন। এই বাহিনী মূলত ব্যক্তিগত অস্ত্রের উপর নির্ভরশীল ছিল। ফরাসিদের মত গোলন্দাজ বাহিনী তাদের ছিল না। মায়সালুনের যুদ্ধে সিরিয়ান বাহিনী ফরাসিদের কাছে দ্রুত পরাজিত হয়। জেনারেল আল-আজমা যুদ্ধে নিহত হন। ফরাসিরা ১৯২০ সালের ২৪ জুলাই দামেস্ক দখল করে নেয়। এরপর সিরিয়া ও লেবাননে ফরাসি ম্যান্ডেট কার্যকর হয়।


title: সিরিয়া আরব রাজতন্ত্র

text: ফরাসি সেনাবাহিনীর কাছে আত্মসমর্পণের পর ফয়সালকে সিরিয়া থেকে বহিষ্কার করা হয়। আগস্টে তিনি বসবাসের জন্য যুক্তরাজ্য চলে যান। ১৯২১ সালের আগস্টে ব্রিটিশ ম্যান্ডেটের অধীনে ইরাকের বাদশাহ হওয়ার জন্য তাকে প্রস্তাব দেয়া হয়।


title: সিরিয়া আরব রাজতন্ত্র

text: দামেস্ক দখলের একদিন পর ১৯২০ সালের ২৫ জুলাই আলাউদ্দিন আল-দারুবির অধীনে ফ্রান্স সমর্থিত একটি সরকার স্থাপিত হয়। ১ সেপ্টেম্বর জেনাএল গোরাড সিরিয়াকে সহজে নিয়ন্ত্রণের উদ্দেশ্যে ম্যান্ডেটপ্রাপ্ত এলাকাগুলোকে কয়েকটি ক্ষুদ্র অংশে ভাগ করেন।


title: সিরিয়া আরব রাজতন্ত্র

text: এই রাজতন্ত্র স্বল্পকালীন ও বিক্ষোভপূর্ণ হওয়া সত্ত্বেও পরবর্তী আরব স্বাধীনতা আন্দোলনগুলোতে গুরুত্বপূর্ণ অনুপ্রেরণা সৃষ্টি করে। সিরিয়ার এই পতন ইউরোপীয় শক্তিগুলোর প্রতি গভীর অবিশ্বাস সৃষ্টি করে। তাদেরকে মিথ্যাবাদী ও শোষক হিসেবে দেখা হয়।


title: আল-ফাতাত

text: আল-ফাতাত বা তরুণ আরব সমিতি (আরবি : جمعية العربية الفتاة) ১৯১১ সালে প্যারিসে আরব জাতীয়তাবাদী ব্যক্তিত্ব ইজ্জত দারয়াজা (১৮৮৮ – ১৯৮৪) কর্তৃক প্রতিষ্ঠিত হয়।


title: আল-ফাতাত

text: আরব জাতীয়তাবাদীদের এই সমিতিটি ছিল একটি গোপন সংগঠন। উসমানীয় শাসকদের কাছ থেকে আরবদের স্বাধীনতা অর্জন এই সংগঠনের উদ্দেশ্য ছিল। সিরিয়াতে সংগঠনের অনেক অনুগামী ছিল। আবদ আল-মিরজাইয়ের মত বিপ্লবী উসমানীয়দের বিভিন্ন সংস্কার আন্দোলনের সাথে তারা যোগাযোগ বজায় রাখেন। আল-আহদের সাথেও তাদের ঘনিষ্ঠ যোগাযোগ ছিল। আল-আহদের সদস্যদের সামরিক বাহিনীতে অবস্থান ছিল। আনোয়ার পাশা তুরস্কে ক্ষমতা লাভের পর তাদের অধিকাংশকে পদচ্যুত করেন। এই সংগঠনের সাথে তরুণ তুর্কিদের কাজের মিল ছিল। তুর্কি জাতীয়তাবাদ তাদের মূল লক্ষ্য ছিল।


title: হেজাজ রাজতন্ত্র

text: হেজাজ রাজতন্ত্র ছিল হেজাজ অঞ্চলের (বর্তমান সৌদি আরবের অন্তর্ভুক্ত) হাশেমি গোত্র দ্বারা শাসিত একটি রাষ্ট্র। প্রথম বিশ্বযুদ্ধে উসমানীয়দের পরাজয়ের পর এটি স্বাধীন হয়। হুসাইন বিন আলী এ উদ্দেশ্যে ব্রিটিশদের সাথে একটি চুক্তি করেন। এতে উল্লেখ ছিল যে, আরবদের জন্য একটি একীভূত রাষ্ট্রের বিনিময়ে আরবরা তুর্কিদের বিরুদ্ধে বিদ্রোহ করবে। ১৯১৬ সালে হুসাইন বিন আলী নিজেকে হেজাজের বাদশাহ ঘোষণা করেন। তার বাহিনী আরব উপদ্বীপ থেকে তুর্কিদেরকে তাড়ানোর জন্য অন্যান্য আরব বাহিনী ও ব্রিটিশ সাম্রাজ্যের সাথে হাত মেলায়।


title: হেজাজ রাজতন্ত্র

text: হেজাজ অঞ্চলে কৌশলগতভাবে গুরুত্বপূর্ণ কিছু অবকাঠামো ছিল, বিশেষ করে হেজাজ রেলওয়ে। এটি তুর্কিদের রসদ সরবরাহে ব্যবহৃত হত বলে এখানে অভিযান পরিচালনা করা হয়।


title: হেজাজ রাজতন্ত্র

text: ১৯২৫ সালে রাজ্যটি প্রতিবেশী নজদ সালতানাত কর্তৃক বিলুপ্ত হয়। একে নজদ ও হেজাজ রাজ্যের অন্তর্ভুক্ত করে নেয়া হয়। ১৯৩২ সালে একে সৌদি আরব বলে নামকরণ করা হয়।


title: ২০১৩ অস্ট্রেলিয়া ক্রিকেট দলের ইংল্যান্ড সফর

text: অস্ট্রেলিয়া জাতীয় ক্রিকেট দল জুন থেকে সেপ্টেম্বর, ২০১৩ সাল পর্যন্ত ইংল্যান্ড সফর করে। সফরে দলটি পাঁচটি টেস্ট ম্যাচ, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলায় ইংল্যান্ড দলের মুখোমুখি হয়। তন্মধ্যে টেস্ট সিরিজটি ২০১৩ সালের অ্যাশেজ সিরিজ নামে অভিহিত হয়েছে।


text: পরবর্তীতে যোগ দেয়া হয়।


text: ২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের মাধ্যমে অস্ট্রেলিয়ার সফর শুরু হয়। এ গ্রুপে দলটি ইংল্যান্ড, নিউজিল্যান্ড এবং শ্রীলঙ্কা দলের সাথে ছিল। কিন্তু দলটি ইংল্যান্ড ও শ্রীলঙ্কার কাছে পরাভূত হয় এবং নিউজিল্যান্ডের সাথে বৃষ্টিবিঘ্নিত খেলায় পরিত্যক্ত হওয়ায় এক পয়েন্ট অর্জন করে। এরফলে অস্ট্রেলিয়া গ্রুপ-এ’র সর্বনিম্ন স্থানে অবস্থান করে ও প্রতিযোগিতা থেকে বিদায় নেয়।


title: নজদ সালতানাত

text: নজদ সালতানাত ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন। ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।


title: নজদ ও হাসা আমিরাত

text: নজদ ও হাসা আমিরাত ছিল তৃতীয় সৌদি রাষ্ট্র। ১৯০২ থেকে ১৯২১ পর্যন্ত এই রাষ্ট্র স্থায়ী ছিল। ঐতিহাসিকরা একে রিয়াদ আমিরাত বলেও উল্লেখ করেন। এটি ছিল সৌদ পরিবার দ্বারা শাসিত রাজতন্ত্র ধাচের সরকার ব্যবস্থা। রিয়াদের যুদ্ধে সৌদি সেনারা রশিদ পরিবার শাসিত হাইল আমিরাত দখলের পর এই রাষ্ট্র গঠিত হয়।


title: রিয়াদের যুদ্ধ (১৯০২)

text: রিয়াদের যুদ্ধ বলে পরিচিত এই যুদ্ধটি ১৯২০ সালের ১৩ জানুয়ারি সংঘটিত হয়। এর এক পক্ষে ছিল রশিদি বাহিনী ও অন্য পক্ষে ইবনে সৌদের বাহিনী। বর্তমান সৌদি আরবের রাজধানী রিয়াদের মাসমাক দুর্গে এই যুদ্ধ হয়।


title: রিয়াদের যুদ্ধ (১৯০২)

text: দ্বিতীয় সৌদি রাষ্ট্রের পতনের পর ১৯০১ এর শেষের দিকে সৌদ গোত্রকে কুয়েতের দিকে সরে যেতে বাধ্য করা হয়। এসময় রিয়াদ আল রশিদ পরিবারের হস্তগত হয়। ইবনে সৌদ নিজের শহর পুনরুদ্ধারের জন্য কুয়েতি আমিরকে রসদ ও লোকবল দিয়ে সাহায্য করার জন্য আহ্বান জানান। কুয়েতি যুবরাজ নিজেও রশিদিদের সাথে যুদ্ধে জড়িত ছিলেন। তাই তিনি ইবনে সৌদের আহ্বানে সাড়া দেন এবং তাকে ঘোড়া ও অস্ত্র দিয়ে সাহায্য করেন।


title: রিয়াদের যুদ্ধ (১৯০২)

text: ১৯০২ এর জানুয়ারিতে ইবনে সৌদ ও তার লোকজন রিয়াদে ফিরে আসেন এবং সফলভাবে দুর্গ দখল করেন। ফজরের নামাজের পর তিনি রিয়াদের প্রধান ইবনে আজলানকে বন্দী ও হত্যা করেন।


title: আঙ্গুলের গাঁটের মুষ্টিযুদ্ধ

text: আঙ্গুলের গাঁটের মুষ্টিযুদ্ধ (এছাড়া বেয়ার নাকল, প্রাইজফাইটিং, অথবা ফিসটিকাফ নামে পরিচিত) ঘনিষ্ঠভাবে প্রাচীন যুদ্ধ ক্রীড়া সম্পর্কিত বক্সিং মূল ফর্ম। এটা হাতে কোন বক্সিং গ্লাভস বা প্যাডিং ফর্ম ছাড়া দুই ব্যক্তির ফাইটিং খেলা। রাস্তার মারামারি এবং আঙ্গুলের গাঁটের মুষ্টিযুদ্ধের মধ্যে পার্থক্য হল নিয়মকানুন, পতিত প্রতিপক্ষকে আঘাত না করা।


title: আঙ্গুলের গাঁটের মুষ্টিযুদ্ধ

text: দীর্ঘতম আঙ্গুলের গাঁটের মুষ্টিযুদ্ধের রেকর্ড অস্ট্রেলিয়ার ভিক্টোরিয়ায় ১৮৫৫ সালের ৩ ডিসেম্বর, ৬ ঘন্টা ১৫ মিনিট যাবত জেমস কেলি এবং জনাথন স্মিথের মধ্যকার খেলা।


title: আঙ্গুলের গাঁটের মুষ্টিযুদ্ধ

text: ইতিহাসের দীর্ঘতম পেশাদারী খেলোয়াড় হিসেবে রেকর্ড করেছেন জেম মেস। তিনি ৬০এ ৩৫ বছরের বেশি সময় খেলেছেন, এবং ১৯০৯ সালে ৭৯ বয়সে তাঁর শেষ প্রদর্শনী হয়।


title: পূর্ণ সংস্পর্শ কারাতে

text: পূর্ণ সংস্পর্শ কারাতে কারাতের একধরণের ফর্ম যেখানে প্রতিযোগীরা সরাসরি (এছাড়া কুমিতেও বলা হয়) আঘাতের মাধ্যমে প্রতিপক্ষকে ভূপাতিত করা হয়, এবং যেগুলো হালকা সংস্পর্শ/অর্ধ সংস্পর্শ সেখানে সরাসরি আঘাতের মাধ্যমে প্রতিপক্ষকে ভূপাতিত করা ফাউল হিসেবে বিবেচিত হয়।


title: পূর্ণ সংস্পর্শ কারাতে

text: এছাড়া স্কুল/স্টাইল কারাতের পার্থক্য বোঝাতেও এই শব্দটি ব্যবহিত হয়।


title: মিশ্র মার্শাল আর্টস

text: মিশ্র মার্শাল আর্টস বা এমএমএ, দাঁড়িয়ে এবং মাটিতে ফেলে আঘাত এবং আঁকড়ে ধরার কৌশল সম্বলিত পূর্ণ সংস্পর্শ যুদ্ধ খেলা। আধুনিক মিশ্র মার্শাল আর্ট শিকড় বিধিবদ্ধ সম্পূর্ণ পরিসীমা নিরস্ত্র যুদ্ধ নিকটতম নথিভুক্ত সিস্টেমের এক পাঙ্করাশন এর খেলা ছিল যেখানে প্রাচীন অলিম্পিকের সূত্রানুযায়ী হতে পারে। অসাধু - আলোচনা তলব প্রয়োজন বিভিন্ন মিশ্র শৈলী প্রতিযোগিতা স্থান গ্রহণ ইউরোপ, জাপান ও তাড়াতাড়ি ১৯০০ সালের দিকে প্রশান্ত মহাসাগরীয় সর্বত্র। ১৯২০ সাল থেকে ব্রাজিল উন্নত ছিল যে ভালে তুডো এর যুদ্ধ খেলা আল্টিমেট ফাইটিং চ্যাম্পিয়নশিপ প্রতিষ্ঠাতা (ইউএফসি) সঙ্গে ১৯৯৩ সালে গ্রেসি পরিবার দ্বারা মার্কিন যুক্তরাষ্ট্র থেকে আনা হয়েছিল।


title: ২০১৩ অ্যাশেজ সিরিজ

text: ২০১৩ অ্যাশেজ সিরিজ () ইংল্যান্ড ও অস্ট্রেলিয়ার মধ্যেকার অনুষ্ঠিতব্য টেস্ট ক্রিকেট সিরিজভূক্ত খেলা। লর্ড’স, ওল্ড ট্রাফোর্ড, ট্রেন্ট ব্রিজ, রিভারসাইড গ্রাউন্ড এবং ওভাল - এ পাঁচটি মাঠে সিরিজের খেলাগুলো অনুষ্ঠিত হবার কথা রয়েছে। কিন্তু লর্ডসে অ্যাশেজের খেলা আয়োজন নিয়ে সংশয় রয়েছে যা ১৮৮২ সালের পর প্রথম। পরবর্তীতে অবশ্য ২২ সেপ্টেম্বর, ২০১৩ তারিখে লর্ডসে খেলা অনুষ্ঠানের কথা আনুষ্ঠানিকভাবে ঘোষণা করা হয়। ১ জুন, ২০১২ তারিখে ট্রেন্ট ব্রিজে সিরিজের প্রথম টেস্ট আয়োজনে সিদ্ধান্ত নেয়া হয়।


title: ২০১৩ অ্যাশেজ সিরিজ

text: ২০১৩ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। কিন্তু এবার ২০১৩-১৪ মৌসুমে অস্ট্রেলিয়ায় পরের সিরিজটি আয়োজনের সময়সূচী করা হয়েছে।


title: ২০১৩ অ্যাশেজ সিরিজ

text: নাইন নেটওয়ার্ক এবং ফক্স স্পোর্টস অস্ট্রেলিয়ায় ও স্কাই স্পোর্টস ইংল্যান্ডে সরাসরি টেলিভিশনে সম্প্রচার করা হয়


title: ২০১৩ অ্যাশেজ সিরিজ

text: অস্ট্রলিয়া দল সমারসেট এবং ওরসেস্টারশায়ারের বিরুদ্ধে দুইটি প্রথম-শ্রেণীর প্রস্তুতিমূলক খেলাসহ প্রথম ও তৃতীয় টেস্টের মাঝামাঝি সময়ে সাসেক্সের বিপক্ষে খেলে। এছাড়াও, চতুর্থ এবং পঞ্চম টেস্টের মাঝখানে নর্দাম্পটনশায়ারের বিরুদ্ধে প্রথম-শ্রেণীর খেলায় অংশগ্রহণ করে।


title: ২০১৩ অ্যাশেজ সিরিজ

text: ২৪ এপ্রিল, ২০১৩ তারিখে অস্ট্রেলিয়া দলের সদস্যদের তালিকা প্রকাশ করা হয়। ইংল্যান্ড ও স্কটল্যান্ড সফরে ২০১৩ সালের আইসিসি চ্যাম্পিয়ন্স ট্রফি, ইংল্যান্ডের বিরুদ্ধে টি২০ আন্তর্জাতিক সিরিজ এবং ইংল্যান্ড ও স্কটল্যান্ডের বিরুদ্ধে অংশগ্রহণকারী পুরো দল রয়েছে। এছাড়াও, ৩৫ বছর বয়সী ক্রিস রজার্স উদ্বোধনী ব্যাটসম্যান হিসেবে পাঁচ বছর পর একমাত্র টেস্টে অংশগ্রহণের পর দলে অন্তর্ভুক্ত হয়েছেন। এছাড়াও জেমস ফকনার অল-রাউন্ডার হিসেবে রয়েছেন। গত ১০ অ্যাশেজ টেস্টের ৯টিতে অংশগ্রহণকারী মিচেল জনসন দল থেকে উপেক্ষিত হয়েছেন। পাকিস্তানি বংশোদ্ভূত লেগ স্পিনার ফাহাদ আহমেদ অস্ট্রেলীয় পাসপোর্ট গ্রহণ করতে না পারায় দলে অন্তূর্ভক্ত হতে পারেননি।


title: ২০১৩ অ্যাশেজ সিরিজ

text: অন্যদিকে ইংল্যান্ড দলের সদস্যদের নাম ঘোষণা করা হয় ৬ জুলাই, ২০১৩ তারিখে। প্রথম দুই টেস্টে অপরিবর্তিত দল নিয়ে খেলার পর তৃতীয় টেস্টের পূর্বে কেভিন পিটারসনের লর্ডস টেস্টের তৃতীয় দিনে আঘাতপ্রাপ্তি ঘটে। ফলে, তার বিকল্প হিসেবে অনেক চিন্তা-ভাবনা করা হয়। বিকল্প হিসেবে নটিংহামশায়ারের ব্যাটসম্যান জেমস টেলরকে অন্তর্ভুক্ত ঘটনা হয়। এছাড়াও নির্বাচকমণ্ডলী স্টিভেন ফিন এবং গ্রাহাম অনিয়ন্সকে তাদের ক্লাবে ফিরে যাবার অনুমতি দেয়া হয়। তাদের পরিবর্তে সিমার ক্রিস ট্রেমলেট এবং স্পিনার মন্টি পানেসারকে সুযোগ দেয়া হয়।


title: মৃদঙ্গ

text: মৃদঙ্গ একটি অতি প্রাচীন ঘাতবাদ্য বিশেষ। বিভিন্ন পৌরাণিক গ্রন্থে মৃদঙ্গের উল্লেখ পাওয়া গেলেও এর উৎপত্তি সম্বন্ধে স্পষ্ট ঐতিহাসিক প্রমাণ পাওয়া যায় না।


title: মৃদঙ্গ

text: শিবপুরাণ অনুসারে ত্রিপুরাসুর বধের পর শিব যখন তাণ্ডবনৃত্য শুরু করেন, তখন অসুরের রক্তে ভিজে যাওয়া মাটি দিয়ে ব্রহ্মা এক মৃদঙ্গের অনুরূপ বাদ্যযন্ত্র প্রস্তুত করেন যার আচ্ছাদন মৃত অসুরের চামড়া দিয়ে এবং বেষ্টনী ও গুলি অসুরের শিরা ও অস্থি দিয়ে তৈরী করা হয়।


title: মৃদঙ্গ

text: অপর একটি পৌরাণিক কাহিনীতে মৃদঙ্গের আবিষ্কর্তা হিসেবে ঋষি স্বাতির নাম পাওয়া যায়। এতে বলা হয়, এক বৃষ্টির দিনে সরোবর থেকে জল আনার সময় সরোবরের জলে ছড়িয়ে থাকা পদ্মপাতায় বৃষ্টির ফোঁটার আওয়াজে মুগ্ধ হয়ে সেই শব্দকে বাদ্যে ধরে রাখার চেষ্টায় স্বাতি মৃদঙ্গের উদ্ভব করেন।


title: মৃদঙ্গ

text: মহামুনি ভরতের "নাট্যশাস্ত্র" গ্রন্থে তিন প্রকার মৃদঙ্গের উল্লেখ পাওয়া যায় - ১) আঙ্কিক অর্থাৎ যা অঙ্কে স্থাপন করে বা কোলে রেখে বাজানো হয়, ২) ঊর্ধ্বক অর্থাৎ যা ঊর্ধ্বে তুলে বাজানো হয় এবং ৩) আলিঙ্গ্য অর্থাৎ যাকে আলিঙ্গন করে বাজানো হয়। পরবর্তীকালে ঊর্ধ্বক এবং আলিঙ্গ্যের অবলুপ্তি ঘটে। এই গ্রন্থে মৃদঙ্গ, পণব, দর্দুর প্রভৃতি বাদ্যযন্ত্রের পাশাপাশি মূরজ বা পুষ্কর নাম দুটির উল্লেখ পাওয়া যায়। পুষ্কর বা পদ্মপাতায় বৃষ্টি পড়ার শব্দ থেকে মৃদঙ্গ, পণব ও দর্দুর এই তিন বাদ্যের জন্মকাহিনী অনুযায়ী এই তিন বাদ্যকে ত্রিপুষ্কর বলা হয়ে থাকে। পরবর্তীকালে পণব ও দর্দুর বাদ্যযন্ত্রগুলি মৃদঙ্গের সঙ্গে একাত্ম হয়ে যায়। মৃদঙ্গ কথাটির আক্ষরিক অর্থ মৃৎ অঙ্গ বা মাটির অঙ্গ, কিন্তু ত্রয়োদশ শতকে লেখা শাঙ্গর্দেবের "সঙ্গীত রত্নাকর" গ্রন্থে এই যন্ত্র কাঠ দ্বারা নির্মিত বলে জানা যায়।


title: মৃদঙ্গ

text: শাঙ্গর্দেবের ত্রয়োদশ শতকে লেখা "সঙ্গীত রত্নাকর" গ্রন্থে স্কন্ধাৰজ, অড্ডাৰজ প্রভৃতি চর্মাচ্ছাদিত বাদ্যযন্ত্রের উল্লেখ আছে। ১৪০৬ খৃষ্টাব্দে প্রকাশিত সুধাকলশ বাচনাচার্যের "সঙ্গীতোপনিষৎসারোদ্ধার" গ্রন্থে পখাউজ নামক বাদ্যযন্ত্রের উল্লেখ পাওয়া যায়। ভাষাতাত্ত্বিক মতে পুষ্কর ও আৰজ এই দুই শব্দের অপভ্রংশ মিলিত হয়ে পখাউজ এবং পরবর্তীকালে পাখোয়াজ শব্দের সৃষ্টি করেছে। মৃদঙ্গের সাতটি মুখ্য বর্ণ আছে। এগুলি হল – তা, দী বা দেন, না, তে, টে, ঘে বা গে এবং ক। এর মধ্যে ডান হাতে বাজানো হয় পাঁচটি বর্ণ – ১) তা, ২) দী বা দেন্, ৩) না, ৪) তে, ৫) টে এবং বাম হাতে বাজানো হয় দুটি বর্ণ – ১) ঘে বা গে, ২) ক।


title: নজদ ও হেজাজ রাজতন্ত্র

text: নজদ ও হেজাজ রাজতন্ত্র (আরবি : مملكة نجد والحجاز) ১৯২৫ সালে নজদ সালতানাত কর্তৃক হেজাজ জয়ের পর গঠিত হয়। ১৯২৬ সালের ৮ জানুয়ারি নজদের সুলতান আবদুল আজিজ ইবনে সৌদ মক্কায় রাজা হিসেবে অধিষ্ঠিত হন। ১৯২৭ সালের ২৭ জানুয়ারি তিনি নজদকে রাজতন্ত্র হিসেবে উন্নীত করেন। ১৯২৭ সালের ২০ মে জেদ্দার চুক্তির মাধ্যমে যুক্তরাজ্য আবদুল আজিজের রাজত্বকে স্বীকৃতি দেয় এবং এরপর থেকে নজদ ও হেজাজ রাজতন্ত্র হিসেবে প্রতিষ্ঠিত হয়।


title: নজদ ও হেজাজ রাজতন্ত্র

text: পরবর্তী পাঁচ বছর আবদুল আজিজ এই দুই অঞ্চলকে আলাদা রাজ্য হিসেবে শাসন করেন। ১৯৩২ সালের ২৩ সেপ্টেম্বর সৌদি শাসিত প্রধান অঞ্চল আল-হাসা, কাতিফ, নজদ ও হেজাজ কে নিয়ে সৌদি আরব গঠিত হয়।


title: নজদ ও হেজাজ রাজতন্ত্র

text:
নজদ ও হেজাজ রাজতন্ত্রের সাথে যুক্তরাজ্যের ঘনিষ্ঠ সম্পর্ক ছিল। ব্রিটিশদের দ্বারা সরবরাহকৃত অস্ত্রের মাধ্যমে তারা তাদের রাজ্য সম্প্রসারণনীতি বাস্তবায়ন করতে সক্ষম ছিল।
আবদুল আজিজের অধীন থাকাবস্থায় হেজাজ লীগ অব নেশনস ত্যাগ করে। ১৯২৬ সালে সোভিয়েত ইউনিয়ন ও ১৯৩১ সালে যুক্তরাষ্ট্র এই রাষ্ট্রকে স্বীকৃতি দেয়। ১৯৩২ সাল নাগাদ যুক্তরাজ্য, সোভিয়েত ইউনিয়ন, তুরস্ক, পারস্য ও নেদারল্যান্ডস কূটনৈতিক সম্পর্ক স্থাপন করে। ফ্রান্স, ইতালি ও মিশর অল্পবিস্তর সম্পর্ক স্থাপন করে।


title: জন কেলভিন

text: জন কেলভিন (, জন্ম : ১০ জুলাই, ১৫০৯ ২৭ মে, ১৫৬৪) ছিলেন একজন প্রভাবশালী ফরাসি ধর্মতত্ত্ববিদ ও প্রটেস্টান্ট পূনঃগঠনের সময়কার একজন যাজক। তিনি খ্রিস্টান ধর্মতত্ত্ব ব্যবস্থার উন্নয়নের প্রধান ব্যক্তি ছিলেন। তার তৈরি ব্যবস্থাকে কেলভিনিজম বলে অবহিত করা হয়। মূলত মানবতাবাদী আইনজীবি হিসাবে প্রশিক্ষণপ্রাপ্ত কেলভিন ১৫৩০-এর কাছাকাছি সময়ে রোমান ক্যাথলিক চার্চ থেকে কপর্দকশূন্য হন। ধর্মীয় উত্তেজনা একটি সহিংস বিপ্লবরুপে ফ্রান্সের প্রটেস্টান্টদের উপর আছড়ে পরার পর, কেলভিন সুইজারল্যান্ডের বাজেলে পালিয়ে যান এবং সেখানে তিনি ১৫৩৬ সালে ধর্মের পরবর্তী বিকাশের জন্য "খ্রিস্টান ধর্ম ইনস্টিটিউটের" প্রথম সংস্করণ প্রকাশ করেন।


title: জন কেলভিন

text: একই বছর জেনেভায় গির্জা সংস্কারের কাজে সাহায্যের জন্য কেলভিন, উইলিয়াম ফ্যারেল দ্বারা নিয়োগপ্রাপ্ত হন। সিটি কাউন্সিল দ্বারা ফ্যারেল ও কেলভিন দুজনের ধারনাই বাস্তবায়নে বাধাপ্রাপ্ত হয় ও তাদের দুজনকেই বহিস্কার করা হয়। "মার্টিন বোচারের" আমন্ত্রনে, কেলভিন স্ট্রাসবুর্গে তার সংস্কার চালিয়ে যান ও তিনি ফরাসি উদ্বাস্তুদের একটি গির্জার মন্ত্রী হন। তিনি জেনেভা সংস্কার আন্দোলনের সমর্থন অব্যাহত রাখেন এবং শেষ পর্যন্ত তার গির্জার নেতৃত্ব ফিরিয়ে নেওয়ার জন্য তাকে আমন্ত্রণ জানানো হয়।


title: জন কেলভিন

text: জেনেভায় ফেরার পর, কেলভিন গির্জা সরকার ব্যবস্থা ও গণ-প্রার্থনা সংক্রান্ত নতুন ধরন চালু করেন। যদিও শহরের কিছু প্রভাবশালী পরিবার তার কর্তৃপক্ষকে নিয়ন্ত্রন করতে এর বিরোধিতা করেছিল। এই সময়ের মধ্যে তার মতবিরোধী হিসেবে পরিচিত মাইকেল সার্ভেটাস নামে স্পেনের এক লোক জেনেভো পৌঁছে। কেভিন তার প্রতি নিন্দা জানায় ও সিটি কাউন্সিল সার্ভেটাসের মৃত্যুদন্ড কার্যকর করে। সহায়ক উদ্বাস্তুদের একটি অন্তঃপ্রবাহ অনুসরণে ও সিটি কাউন্সিলের নতুন নির্বাচনে কেলভিনের বিরোধিদের বের করে দেওয়া হয়। কেলভিন তার শেষ জীবন জেনেভা তথা সাড়া ইউরোপজুড়ে সংস্কারের কথা প্রচার করে অতিবাহিত করেছেন।


title: জন কেলভিন

text: কেলভিন ছিলেন একজন অক্লান্ত বিবাদমান ও কৈফতমূলক লেখক যিনি অসংখ্য বিতর্ক তৈরি করেছেন। তিনি ফিলিপ ম্যালান চ্যাথন ও হেইনরিচ বুলিঞ্জারসহ আরো অনেক সংস্কারকের সাথে আন্তরিক ও সহায়ক পত্র বিনিময় করতেন। ইনস্টিটিউট ছাড়াও, তিনি বাইবেলের অধিকাংশ বই, সেইসাথে পারমার্থিক চুক্তি এবং কনফেশনাল বইয়ের নথি সম্পর্কে নেভিগেশন মন্তব্য লিখেছিলেন। তিনি নিয়মিতিভাবে বা সপ্তাহ জুড়ে গির্জার বেদীতে বসে ধর্মপ্রচারের জন্য ভাষণ দিতেন। কেলভিন অগাস্টিনিয়ান ঐতিহ্য দ্বারা প্রভাবিত হয়েছিলেন।


title: জন কেলভিন

text: কেলভিনের লেখা ও হিতোপদেশ ধর্মতত্ত্বের শাখার জন্য যে বীজ বপন করেছিল তা কেলভিনের নাম বহন করছে। দ্য রিফর্মড, কংগ্রেগেসনাল ও প্রেসবেটেরিয়ান গির্জা কেলভিনকে তাদের বিশ্বাসের প্রধান মুখপাত্র হিসেবে মনে করত যিনি (কেলভিন) এই বিশ্বাসকে বিশ্বব্যাপী প্রচার করেছিলেন।


title: ভৈরব

text: ভৈরব (সংস্কৃত: भैरव, অর্থ: "ভয়ানক" বা "ভীষণ") হিন্দু দেবতা শিবের একটি হিংস্র প্রকাশ বা অবতার, যা মৃত্যু এবং বিনাশের সাথে সম্পর্কিত। তিনি কাল ভৈরব নামেও পরিচিত। রাজস্থান, তামিলনাড়ু এবং নেপালে হিন্দু পুরাণের দেবতাদের মধ্যে তিনি অন্যতম গুরুত্বপূর্ণ দেবতা হিসেবে বিবেচিত। হিন্দু, বৌদ্ধ ও জৈন ধর্মে সমানভাবেই তাকে সম্মান করা হয়।


title: ভৈরব

text: ‘ভৈরব’ সংস্কৃত শব্দ, এর অর্থ ‘ভয়ঙ্কর’, ‘ভয়াবহ’। শিবের একটি বিশেষ রূপকে ‘ভৈরব’ হিসেবে বর্ণনা করে থাকে ‘শিব পুরাণ’ বা ওই জাতীয় শাস্ত্র।


title: ভৈরব

text: শিবের ভৈরব রূপের কাহিনিটি এ রকম- সৃষ্টিকর্তা ব্রহ্মার আদিতে পঞ্চমুখ ছিলেন। শিবও পঞ্চানন। ব্রহ্মা শিবের থেকে অধিক গুরুত্ব দাবি করেন এবং অসম্ভব অহঙ্কার প্রকাশ করতে থাকেন। ক্রুদ্ধ শিব ব্রহ্মার পঞ্চম মস্তকটি কর্তন করেন। এতে শিবের উপরে ব্রহ্মহত্যার পাপ অর্পণ হয়। ব্রহ্মা-কপাল হাতে নিয়ে শিবকে একটি দীর্ঘ সময় ভ্রাম্যমান অবস্থায় কাটাতে হয়। এই ভ্রাম্যমান শিবরূপই ‘ভৈরব’।


title: ভৈরব

text: হিন্দু পুরাণ, বজ্রযানী বৌদ্ধ শাস্ত্র এবং জৈন ধর্মগ্রন্থগুলি জানায়, মহাজগতের বিশেষ স্থানগুলি ভৈরব রক্ষা করেন। ভৈরবের মোট সংখ্য ৬৪। তাদের ৮টি শ্রেণিতে ভাগ করা হয়। প্রতিটি শ্রেণির আবার একজন করে প্রধান ভৈরব রয়েছেন। প্রধান ৮ ভৈরবকে ‘অষ্টাঙ্গ ভৈরব’ বলা হয়। এই আটজন মহাবিশ্বের আটটি দিকের অধিপতি। এই আট জন আবার নিয়ন্ত্রিত হন মহা স্বর্ণ কালভৈরবের দ্বারা। তিনি সাধারণভাবে কালভৈরব নামেই পরিচিত।


title: ভৈরব

text: কালভৈরব স্বয়ং বরাহরূপী ষড়রিপুকে নিয়ন্ত্রণ করেন বলে তন্ত্রে বিশ্বাস করা হয়।


title: ভৈরব

text: হিন্দু পুরাণ মতে, কালভৈরব কাল বা সময়ের শাসক। প্রতিটি হিন্দু মন্দিরে কালভৈরবের মূর্তি রয়েছে। তিনি সেই মন্দিরের রক্ষক হিসেবে বিবেচিত হন। শিব মন্দিরে কালভৈরব এক বিশেষ ভূমিকা পালন করেন। তিনি ওই মন্দিরের চাবির রক্ষক বলে গণ্য হন। প্রত্যেক ভৈরবের একজন করে ভৈরবী থাকেন। অষ্টাঙ্গ ভৈরবের নামগুলি এই প্রকার- অসিতাঙ্গ ভৈরব, রুরু ভৈরব, চণ্ড ভৈরব, ক্রোধ ভৈরব, উন্মত্ত ভৈরব, কপাল ভৈরব, ভীষণ ভৈরব ও সংহার ভৈরব।


title: ভৈরব

text: বজ্রযানী তন্ত্রগ্রন্থগুলিতে বিপুল পরিমাণে ভৈরব-স্তুতি করা হয়েছে। বিশেষ করে ‘ডামর’ শাখার তন্ত্রের প্রায় পুরোটাই ভৈরব দ্বারা নিয়ন্ত্রিত। ‘ভূতডামর তন্ত্র’-এ স্পষ্ট বলা হয়েছে, বৈদিক দেব-দেবীদের প্রভাব কলিযুগে অস্তমিত হবে। প্রধান দেবতা হিসেবে আবির্ভূত হবেন ভৈরবরা। এ থেকে বোঝা যায়, ১১ শতক নাগাদ বজ্রযান ব্রাহ্মণ্যধর্মের প্রতিস্পর্ধী হিসেবে উত্থিত হয়েছিল।


title: ভৈরব

text: এই সময় থেকেই তারা, ভদ্রকালী, রুদ্রগণেশ প্রভৃতি বৌদ্ধতান্ত্রিক দেবী হিন্দু দেবলোকে প্রবেশ করতে শুরু করেন। এ সময় থেকেই হিন্দু তন্ত্রে জটিলতা বাড়তে থাকে। ছায়াচ্ছন্ন ডামর শাখায় আগ্রহ তুঙ্গে ওঠে।


title: ভৈরব

text: জৈন ধর্মেও ভৈরবের অস্তিত্ব একই গুরুত্বের সঙ্গে স্থিত। ভৈরবদের মহিমা অনেকটাই গুপ্ত। সাধারণভাবে জমসমক্ষে পুরাণ-কাহিনি আওড়ানো হয়ে থাকলেও ৬৪ ভৈরব ও তাদের সঙ্গিনী ৬৪ যোগিনী তন্ত্রমতে বিবিধ শক্তির আধার। ভৈরবরা সুপ্ত এবং দূরবর্তী। ভৈরবীরা সক্রিয়। তাই তারা বিভিন্ন পূজা, উপচার ইত্যাদির মাধ্যমে ভৈরবীশক্তিকে তুষ্ট করে ভৈরবের প্রসাদ লাভ করতে চান। এই সাধনধারা দীর্ঘ দীর্ঘ কাল ধরে চলে আসছে। নেপালে হিন্দু ও বৌদ্ধ তন্ত্রের এক অনবদ্য মিশেল ঘটেছে দীর্ঘকাল ধরে। এখানকার ভৈরব মূর্তিগুলিতে সেই মিশেলের ছাপ স্পষ্ট।


title: ভৈরব

text: কাশীর কালভৈরব মন্দিরে বা উজ্জয়িনীর বিবিধ ভৈরব মন্দিরে জমা হয়ে রয়েছে অসংখ্য রহস্যময় আচার ও প্রথা। আজ সেসবের মানে খুঁজতে যাওয়া মুশকিল। কিন্তু, এক সময় এসব আচারই যে তন্ত্রের বেশ ছায়াময় দিকের সঙ্গে জড়িত ছিল, সে বিষয়ে সন্দেহ নেই।


title: জিএসপি

text: জেনারেলাইজড সিস্টেম অফ প্রিফারেন্সেস, অথবা জিএসপি () বিশ্ব বাণিজ্য সংস্থা (ডব্লিওটিও) এর সাধারণ নিয়ম থেকে ছাড় দেয়ার একটি প্রথাগত পদ্ধতি, (পূর্বে যা জেনারেল এগ্রিমেন্ট অফ ট্যারিফ এন্ড ট্রেড বা গ্যাট নামে পরিচিত ছিল)। বিশেষ করে, এটি সর্বোচ্চ বিশেষ সুবিধাপ্রাপ্ত নীতি (মোস্ট ফেবারড নেশন - এমএফএন) থেকে ছাড় দেয়ার একটি আনুষ্ঠানিক পদ্ধতি যেখানে এমএফএন কোনো ডব্লিওটিও সদস্যরাষ্ট্রকে অন্যসকল ডব্লিওটিও সদস্যরাষ্ট্র হতে আসা আমদানীকে সমানভাবে গণ্য করতে বাধ্য করে। প্রকৃতপক্ষে, এমএফএন অনুযায়ী সমান শুল্ক আরোপের মাধ্যমে অন্য সকল ডব্লিওটিও সদস্য রাষ্ট্র হতে আসা আমদানীর সাথে সমানভাবে আচরণে বাধ্য করে।


title: জিএসপি

text: এছাড়াও জিএসপি ধনী রাষ্ট্রগুলোর শুল্ক না কমিয়ে, অনুন্নত রাষ্ট্রগুলোর জন্য শুল্ক কমাতে এমএনএফ এ ডব্লিওটিও সদস্য রাষ্ট্রকে ছাড় দিয়ে থাকে।


title: জিএসপি

text: আপাতদৃষ্টিকোণে মনে করা হয় যে, উন্নয়নশীল দেশগুলো দলবদ্ধভাবে জিএসপি পরিকল্পনার আওতায় নিয়ে আসার ফলে মিশ্রভাবে সুবিধাভোগ করতে পেরেছে। অন্যদিকে অধিকাংশ ধনী দেশগুলো ওইসিডি বহির্ভূত সদস্য দেশে এ পরিকল্পনার আওতায় সুবিধা দেয়ায় বিরুদ্ধাচরণ করছে। সাধারণতঃ প্রত্যেক জিএসপি পরিকল্পনায় বেশকিছু বিধি-নিষেধ ব্যক্ত করা হয়। তারপরও মার্কিন যুক্তরাষ্ট্র বেশকিছু দেশকে কৌশলগত কারণে এ সুবিধার বাইরে রেখেছে। তন্মধ্যে, ভিয়েতনামে সমাজতান্ত্রিক সরকার ব্যবস্থা বিদ্যমান, লিবিয়াকে সন্ত্রাসবাদে সহযোগিতা করার অভিযোগ এবং মার্কিন বুদ্ধিবৃত্তিক আইন বাস্তবায়নে সহযোগিতা না করা অন্যতম।


title: দ্বিতীয় ফয়সাল

text: দ্বিতীয় ফয়সাল (আরবি : الملك فيصل الثاني "Al-Malik Fayṣal Ath-thānī") (২রা মে ১৯৩৫ – ১৪ই জুলাই ১৯৫৮) ছিলেন ইরাকের শেষ বাদশাহ। ১৯৩৯ সালের ৪ এপ্রিল থেকে ১৯৫৮ সালের জুলাইয়ে নিহত হওয়ার আগ পর্যন্ত তিনি শাসন করেন। ১৪ জুলাই বিপ্লবে তিনি তার পরিবারের অধিকাংশ সদস্যদের সাথে নিহত হন। এই হত্যাকান্ডের মাধ্যমে ইরাকে ৩৭ বছরব্যপী চলমান হাশেমি রাজত্বের অবসান ঘটে। এরপর কোনোপ্রকার গণভোট ছাড়াই ইরাককে প্রজাতন্ত্র ঘোষণা করা হয়।


title: দ্বিতীয় ফয়সাল

text: দ্বিতীয় ফয়সাল ইরাকের দ্বিতীয় বাদশাহ গাজি ও তার স্ত্রী আলিয়া বিনতে আলির একমাত্র পুত্র ছিলেন। তার বাবা একটি রহস্যজনক গাড়ি দুর্ঘটনায় মৃত্যুবরণ করেন। এসময় ফয়সালের বয়স ছিল ৩ বছর। তার মামা আবদুল্লাহ বিন আলি এসময় তার অভিভাবক হিসেবে দায়িত্ব পালন করেন। ১৯৫৩ সালে তিনি বয়ঃপ্রাপ্ত হলে দায়িত্ব বুঝে নেন।


title: দ্বিতীয় ফয়সাল

text: বেলজিয়ামের কমিক লেখক হার্জ তার টিনটিন কমিকসে খেমেদের যুবরাজ আবদুল্লাহকে চিত্রায়িত করতে ফয়সালকে মডেল হিসেবে ব্যবহার করেন। তিনি অ্যাজমার রোগী ছিলেন।


title: দ্বিতীয় ফয়সাল

text: তার রাজত্বকাল ও দ্বিতীয় বিশ্বযুদ্ধ সমসাময়িক ছিল। এই যুদ্ধে ইরাক ব্রিটিশ সাম্রাজ্য ও মিত্রশক্তির পক্ষে অবস্থান নেয়। ১৯৪১ সালের এপ্রিলে তার মামা আবদুল্লাহ বিন আলি একটি সামরিক অভ্যুত্থানে সাময়িকভাবে ক্ষমতাচ্যুত। অভ্যুত্থানকারীরা ইরাকের সাথে অক্ষশক্তির জোটের পক্ষে ছিল। এই অভ্যুত্থান খুব দ্রুত ইঙ্গ-ইরাকি যুদ্ধের দিকে মোড় নেয়। প্রতিশ্রুত জার্মান সাহায্য কখনোই আসেনি। জর্ডানি আরব লিজিওন এবং রয়্যাল এয়ার ফোর্স ও অন্যান্য ব্রিটিশ ইউনিটের সহযোগীতায় আবদুল্লাহ পুনরায় ক্ষমতায় আসেন। ব্রিটেনের সাথে ইরাকের পুনরায় মিত্রতা স্থাপিত হয় এবং ইরাক জাতিসংঘে যোগ দেয়।


title: দ্বিতীয় ফয়সাল

text: তার বাল্যকালে ফয়সাল অন্যান্য বেশ কিছু ইরাকি বালকের সাথে রাজপ্রাসাদে শিক্ষালাভ করেন। দ্বিতীয় বিশ্বযুদ্ধের সময় তিনি স্বল্পকালের জন্য তার মায়ের সাথে যুক্তরাজ্যের বার্কশায়ারে অবস্থিত উইঙ্কফিল্ডের গ্রুভ লজে অবস্থান করেন। কিশোর অবস্থায় তিনি তার চাচাত ভাই হুসাইনের সাথে হেরো স্কুলে পড়াশোনা করেন। তারা ঘনিষ্ঠ বন্ধু ছিলেন। নিজেদের রাজত্বকে একীভূত করার পরিকল্পনা তারা করেন বলে উল্লেখ করা হয়।


title: দ্বিতীয় ফয়সাল

text: ১৯৫২ সালে ফয়সাল যুক্তরাষ্ট্র সফর করেন। তিনি রাষ্ট্রপতি হ্যারি এস. ট্রুম্যান, ডিন এচসন, অভিনেতা জেমস মেসন ও জেকি রবিনসনসহ আরো অনেকের সাথে সাক্ষাৎ করেন।


title: দ্বিতীয় ফয়সাল

text: ফয়সালের অভিভাবক আবদুল্লাহ বিন আলি কর্তৃক ইঙ্গ-ইরাকি চুক্তি (এটি পরবর্তীতে তিনি সমর্থন করেন) ও ১৯৫৫ সালের বাগদাদ চুক্তি মতে ব্রিটেনকে ইরাকের অভ্যন্তরীণ বিষয়ে হস্তক্ষেপের সুযোগ অব্যাহত রাখা ফয়সালের মৃত্যু ত্বরাণ্বিত হওয়ার কারণ। এর বিরুদ্ধে ব্যাপক জন অসন্তোষ দেখা দেয়। ফলশ্রুতিতে কয়েকশ প্রতিবাদকারীর মৃত্যু হয় এবং ইরাকি রাজপরিবারের প্রতি আনুগত্য কমে আসতে শুরু করে।


title: দ্বিতীয় ফয়সাল

text: ১৯৫৩ সালের ২ মে ফয়সাল সরাসরি দায়িত্বভার গ্রহণ করেন। এসময় তিনি স্বল্প অভিজ্ঞতাসম্পন্ন ছিলেন। প্যান-আরব জাতীয়তাবাদের কারণে ইরাকি রাজনীতি ও সামাজিক পরিবেশ পাল্টে গিয়েছিল।


title: দ্বিতীয় ফয়সাল

text: ফয়সাল প্রথমদিকে তার মামা আবদুল্লাহ বিন আলি ও কয়েকবারের প্রধানমন্ত্রী জেনারেল নুরি আস-সাইদের পরামর্শ গ্রহণ করেন। ১৯৫০ এর দশকে তেলের মূল্য বৃদ্ধি পেলে তিনি ও তার উপদেষ্টারা উন্নয়নমূলক কর্মকাণ্ডে সম্পদ বিনিয়োগ করতে আগ্রহী হন। অনেকের মতে এটি দ্রুত বর্ধনশীল মধ্যবিত্ত ও কৃষক সম্প্রদায়কে বিচ্ছিন্ন করে ফেলে। ইরাকি কমিউনিস্ট পার্টি এসময় তার প্রভাব বৃদ্ধি করে। রাজত্ব নিরাপদ থাকলেও ইরাকের পরিস্থিতি নিয়ে অসন্তোষ বৃদ্ধি পাচ্ছিল। রাজনৈতিক অভিজাত, ভূস্বামী ও শাসকশ্রেণীর সমর্থক এবং শ্রমিক ও কৃষকদের মধ্যকার দূরত্ব বৃদ্ধি পাচ্ছিল। এর ফলে ফয়সালের সরকার বিরোধিতা তীব্র হয়ে উঠে। সমাজের উচ্চশ্রেণীর লোকেরা সংসদ নিয়ন্ত্রণ করতেন বিধায় সংস্কারবাদীরা বিপ্লবকে অবস্থা পরিবর্তনের একমাত্র উপায় হিসেবে ধরে নেয়। ১৯৫২ সালে জামাল আব্দেল নাসের কর্তৃক মিশরে বিপ্লবের ফলে ইরাকে একই রকম পদক্ষেপ নিতে অনেকে অনুপ্রাণিত হয়।


title: দ্বিতীয় ফয়সাল

text: ১৯৫৮ সালের ১ ফেব্রুয়ারি প্রতিবেশী সিরিয়া নাসেরের মিশরের সাথে যুক্ত হয় ইউনাইটেড আরব রিপাবলিক গঠন করে। এর ফলে ইরাক ও জর্ডানের হাশেমি রাজতন্ত্রের মধ্যে একই ধরনের জোট গঠনের প্রয়োজনীয়তা অনুভূত হয়। দুই সপ্তাহ পর ১৪ ফেব্রুয়ারি আরব ফেডারেশন অব ইরাক এন্ড জর্ডান গঠিত হয়। ফয়সাল হাশেমি পরিবারের প্রধান হিসেবে রাষ্ট্রপ্রধানের পদে আসীন হন।


title: দ্বিতীয় ফয়সাল

text: ১৯৫৬ সালে নাজাফ ও হাভিতে অভ্যুত্থানের ফলে ফয়সালের রাজনৈতিক অবস্থান দুর্বল হয়ে পড়ে। ইতিমধ্যে নাসেরের সুয়েজ খাল জাতীয়করণের সিদ্ধান্তের বিরুদ্ধে ব্রিটেন ও ফ্রান্সের সমর্থনপুষ্ট হয়ে ইসরায়েল কর্তৃক মিশরে হামলা বাগদাদ চুক্তি সেইসাথে ফয়সালের শাসনের উপর জনগণকে ক্রুদ্ধ করে তোলে। বিরোধীরা তাদের কর্মকাণ্ড চালিয়ে যেতে থাকে। ১৯৫৭ সালের ফেব্রুয়ারিতে গণতন্ত্রী, স্বতন্ত্র, কমিউনিস্ট ও বাথ পার্টিকে একসাথে নিয়ে “ফ্রন্ট অব ন্যাশনাল ইউনিয়ন” প্রতিষ্ঠা করা হয়। ইরাকি অফিসারদের মধ্যে “সুপ্রিম কমিটি অব ফ্রি অফিসার” গঠিত হয়। ফয়সালের সরকার সুযোগ সুবিধা দানের মাধ্যমে সামরিক বাহিনীর আনুগত্য ধরে রাখতে চেষ্টা করে। কিন্তু এই প্রচেষ্টা অকার্যকর বলে প্রতীয়মান হয়। আরো অধিক সংখ্যক অফিসার রাজতন্ত্র বিরোধী আন্দোলনের প্রতি অনুরক্ত হয়ে পড়ে।


title: দ্বিতীয় ফয়সাল

text: ১৯৫৮ সালের গ্রীষ্মে বাদশাহ হুসাইন লেবানন সংকট সমাধানের জন্য ইরাকি সামরিক বাহিনীর সহযোগিতা চান। আবদুল করিম কাসিমের নেতৃতাধীন জর্ডানগামী ইরাকি সেনাদল বাগদাদের দিকে অগ্রসর হয়। ১৪ জুলাই তারা অভ্যুত্থান সংঘটিত করেন। এসময় ফয়সাল রাজকীয় রক্ষীদেরকে প্রতিরোধ করতে নিষেধ করেন এবং বিদ্রোহীদের কাছে আত্মসমর্পণ করেন। সকাল ৮ টার দিকে ক্যাপ্টেন আবদুল সাত্তার সাবা আল-ইবুসি বিপ্লবীদেরকে প্রাসাদের দিকে পরিচালিত করেন। বাদশাহ, যুবরাজ আবদুল্লাহ বিন আলি, প্রিন্সেস হায়াম (আবদুল্লাহর স্ত্রী), প্রিন্সেস নাফিসা (আবদুল্লাহর মা), প্রিন্সেস আবাদিয়া (আবদুল্লাহর আত্মীয়) ও কয়েকজন চাকরকে প্রাসাদের চত্বরে জড়ো হওয়ার আদেশ দেন। তাদেরকে দেয়ালের দিকে ফিরে দাঁড় করিয়ে মেশিনগান দ্বারা গুলি করা হয়। গুলিতে ফয়সাল নিহত হননি। তাকে হাসপাতালে পাঠানো হলে পথিমধ্যে তিনি মৃত্যুবরণ করেন। প্রিন্সেস হায়াম আহত অবস্থায় বেঁচে যান এবং দেশ থেকে পালাতে সক্ষম হন।


title: দ্বিতীয় ফয়সাল

text: ফয়সালের প্রধানমন্ত্রী নুরি আস-সাইদ একই দিনে কাসিমের সমর্থকদের হাতে নিহত হন। জনগণের সম্মতি ব্যতিরেকে রাজতন্ত্র বিলুপ্ত করা হয়। ইরাকি তিনটি প্রধান জাতিগত গোষ্ঠীর সমন্বয়ে গঠিত “সার্বভৌমত্ব” পরিষদের কাছে ক্ষ্মতা হস্তান্তর করা হয়। দেশে দীর্ঘস্থায়ী রাজনৈতিক অচলাবস্থা সৃষ্টি হয়। ১৯৬৮ সালে বাথ পার্টির জয়ের মাধ্যমে এর পরিসমাপ্তি ঘটে। এর পথ ধরে পরবর্তীতে সাদ্দাম হোসেনের ক্ষমতায় আসেন।


title: দ্বিতীয় ফয়সাল

text: ১৯৫৮ সালের জানুয়ারিতে ইরাকের সর্বশেষ মামলুক রাজবংশের বংশধর প্রিন্সেস কিমেত হানিমের সাথে ফয়সালের বাগদান হয়। তার তিনমাস পর এই বাগদান ভেঙ্গে যায়।


title: দ্বিতীয় ফয়সাল

text: এরপর ফয়সাল ইরানের শাহ মোহাম্মদ রেজা পাহলভির কন্যা শাহনাজ পাহলভিকে বিয়ের প্রস্তাব দেন। কিন্তু শাহনাজ পাহলভি এতে অনিচ্ছুক ছিলেন। মৃত্যুর সময় বাদশাহ ফয়সাল প্রিন্সেস সাবিহা ফাজিলা হানিম সুলতানের সাথে বাগদানে আবদ্ধ ছিলেন। তিনি ছিলেন মিশরের প্রিন্স মুহাম্মদ আলি ইবরাহিম বেএফেন্দি ও প্রিন্সেস জাহরা হানজাদ সুলতানের একমাত্র কন্যা।


title: দ্বিতীয় ফয়সাল

text: বাদশাহ ফয়সাল নিম্নোক্ত সামরিক পদবীর অধিকারী ছিলেন :


title: দ্বিতীয় ফয়সাল

text: জর্ডানের শহীদ দ্বিতীয় ফয়সাল কলেজ (Kolleyet Al-Shahid Faisal Al-Thani) নামক সামরিক স্কুল ফয়সালের নামে প্রতিষ্ঠিত হয়।


title: ফুজি পর্বত

text: ফুজি পর্বত ( "ফুজি সান্") জাপানের সর্বোচ্চ পর্বতশৃঙ্গ, যার উচ্চতা ৩,৭৭৬.২৪ (১২,৩৮৯ ফিট)। এটি একটি লাভাগঠিত সক্রিয় আগ্নেয়গিরি এবং ১৭০৭-০৮ সালে এখানে সর্বশেষ অগ্নুৎপাতের ঘটনা ঘটে। রাজধানী টোকিও থেকে ১০০ কিলোমিটার (৬০ মাইল) দক্ষিণ-পশ্চিমে হনশু দ্বীপে মাউন্ট ফুজি অবস্থিত এবং একটি পরিস্কার দিনে টোকিও থেকে এটিকে দেখা যায়। মাউন্ট ফুজির জ্বালামুখটি আশ্চর্যরকমভাবে প্রতিসম যা বছরের বেশ কয়েক মাস বরফাচ্ছাদিত থাকে। এটি জাপানের একটি সুপরিচিত প্রতীক এবং জাপানের শিল্পকলা ও স্থিরচিত্রে প্রায়শই এটিকে দেখা যায়। পর্যটক ও পর্বতারোহীদের কাছে মাউন্ট ফুজি একটি জনপ্রিয় স্থান। এটি জাপানের তিনটি পবিত্র পর্বতের একটি; অপরদুটি হল: মাউন্ট তাতে এবং মাউন্ট হাকু। প্রাকৃতিক সৌন্দর্য এবং ঐতিহাসিক দিক দিয়ে এটি একটি বিশেষ স্থান এবং ২০০৩ সালের ২২শে জুন সংস্কৃতিক এলাকা হিসেবে এটিকে বিশ্ব ঐতিহ্যের তালিকায় যুক্ত করা হয়।


title: সিংড়া জাতীয় উদ্যান

text: সিংড়া জাতীয় উদ্যান উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল। স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কিঃমিঃ উত্তরে এবং বীরগঞ্জ উপজেলা থেকে ১৫ কিঃমিঃ দূরে ভোগনগর ইউনিয়নে এর অবস্থান। । এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে।


title: সিংড়া জাতীয় উদ্যান

text: সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে।


title: সিংড়া জাতীয় উদ্যান

text: সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত।


title: সিংড়া জাতীয় উদ্যান

text: সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিলকড়ই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু,গুটিজাম, হরতকি, বয়রা, আমলকি এবং বিভিন্ন ধরনের নাম না জানা উদ্ভিদ ও লতা-গুল্ম রয়েছে।


title: সিংড়া জাতীয় উদ্যান

text:
এক সময়ে এই বনে বাঘ, নীল গাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শেয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়।
দেশী শুমচা, হাঁড়িচাচা, ব্রঞ্জ ফিঙ্গে, নীল গলা বসন্ত বৌরি, বড় তিত, খুরুলে পেঁচা, মেঘ হও মাছরাঙা, ইউরেশীও-কণ্ঠী ঘুঘু , তিলা ঘুঘু, বাংলা কাঠ-ঠোকরা, বেনে বউ, বুলবুলি, টুনটুনি, লম্বা লেজ রাতচরা ইত্যাদি বর্তমানে দেখা যায়।


title: বাংলাদেশ প্রত্নতত্ত্ব অধিদপ্তর

text: বাংলাদেশ প্রত্নতত্ত্ব অধিদপ্তর বাংলাদেশের একটি রাষ্ট্রীয় সংস্থা। সংস্থাটি "প্রত্নতত্ত্ব আইন ১৯৬৪" (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়।


title: বাংলাদেশ প্রত্নতত্ত্ব অধিদপ্তর

text: ১৮৬১ খ্রিস্টাব্দে ব্রিটিশ শাসনামলে "আর্কিওলজিক্যাল সার্ভে অফ ইন্ডিয়া" নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুর্নবিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ১৭টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে।


title: বাংলাদেশ প্রত্নতত্ত্ব অধিদপ্তর

text: বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নির্দশনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (জুন ২০১৬) ৪৫২টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে।


title: বাংলাদেশ প্রত্নতত্ত্ব অধিদপ্তর

text: বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ১৭ টি জাদুঘর রয়েছে।


title: বাংলাদেশ প্রত্নতত্ত্ব অধিদপ্তর

text: ঢাকা বিভাগঃ


title: বাংলাদেশ প্রত্নতত্ত্ব অধিদপ্তর

text: রাজশাহী বিভাগঃ


title: বাংলাদেশ প্রত্নতত্ত্ব অধিদপ্তর

text: রংপুর বিভাগঃ


title: বাংলাদেশ প্রত্নতত্ত্ব অধিদপ্তর

text: খুলনা বিভাগঃ


title: বাংলাদেশ প্রত্নতত্ত্ব অধিদপ্তর

text: চট্টগ্রাম বিভাগঃ


title: বাংলাদেশ প্রত্নতত্ত্ব অধিদপ্তর

text: বরিশাল বিভাগঃ


title: মাসমাক দুর্গ

text: মাসমাক দুর্গ (আরবি : قصر المصمك "Qaṣr al-Maṣmak") সৌদি আরবের রাজধানী রিয়াদে অবস্থিত। এটি কাদামাটি ও ইট দিয়ে নির্মিত। মোটা দেয়ালের সাথে এতে চারটি ওয়াচটাওয়ার আছে। এর ভিত্তি পাথরের ব্লক দিয়ে নির্মিত। ১৯০২ সালের ১৪ জানুয়ারি ইবনে সৌদ রিয়াদ পুনর্দখলের সময় এটি দখল করেন। তাই ইতিহাসে এর গুরুত্ব রয়েছে।


title: মাসমাক দুর্গ

text: মোহাম্মদ ইবনে আবদুল্লাহ ইবনে রশিদের শাসনকালে রিয়াদের যুবরাজ আবদুল রহমান ইবনে সুলাইমান ইবনে দাবান ১৮৬৫ সালে দুর্গটি নির্মাণ করেন। ইবনে রশিদ ইবনে সৌদের কাছ থেকে রিয়াদ দখল করে নিয়েছিলেন। ১৯০২ সালে ইবনে সৌদ দুর্গটি পুনরায় দখল করেন। এই ঘটনা সৌদি আরবের ইতিহাসে অত্যন্ত গুরুত্বপূর্ণ জায়গা দখল করে নেয়। ভবিষ্যত রাজা আবদুল আজিজের বীরত্ব ও সাহসের এটি একটি প্রতীক হয়ে উঠে।


title: মাসমাক দুর্গ

text: আমিরের অন্যান্য সঙ্গীদের মধ্যে ছিলেন আবদুল আজিজ ইবনে মুসাইদি ইবনে জিলুয়া, আবদুল্লাহ ইবনে জিলুয়া, আবদুল আজিজ ইবনে আব্দুল্লাহ ইবনে তুর্কি, আমিরের ভাই মুহাম্মদ ইবনে আবদুল রহমান, আবদুল্লাহ ইবনে ইবরাহিম ইবনে আবদুল্লাহ আল সৌদ, ফাহাদ ইবনে ইবরাহিম ইবনে আবদুল মুহসিন আল মুশয়ারি ও নাসির ইবনে ফারহান ইবনে সৌদ আল ফারহান।


title: মাসমাক দুর্গ

text: বর্তমানে এই দুর্গটি কিং আবদুল আজিজ হিস্ট্রিকাল সেন্টারের অন্যতম অংশ। রিয়াদে পুনস্থাপিত দালানগুলোর মধ্যে এটিও রয়েছে। ১৯৯৯ সালে এর শতবর্ষ পূরণের অনুষ্ঠান হয়।


title: মাসমাক দুর্গ

text: এর পাম গাছের গেট ৩.৬৫ মিটার (১২ ফুট) উঁচু ও ২.৬৫ মিটার (৮.৭ ফুট) প্রশস্ত। দরজার মাঝখানে ‘’আল-খোখা’’ নামের একটি প্রবেশপথ আছে। যেকোনো সময়ে শুধু একজন লোক এটি দিয়ে প্রবেশ করতে পারে। এটি একটি প্রতিরক্ষামূলক ব্যবস্থা। এর ফলে গেট না খুলেই একজন লোক ভেতরে প্রবেশ করতে পারে। দুর্গে একটি মসজিদ ও কূপ রয়েছে। এর ছাদ পামসহ বিভিন্ন রঙিন কাঠ দ্বারা আচ্ছাদিত। অভ্যন্তরীণ কক্ষের গেটগুলোও রঙিন কাঠ দ্বারা নির্মিত।


title: মাসমাক দুর্গ

text: ১৯৮০ সালে দুর্গে কিছু সংস্কার করা হয় এবং ১৯৯৫ সালে এটিকে যাদুঘর হিসেবে পরিগণিত হয়। এতে তৎকালীন বেশ কিছু বন্দুক, পোষাক ও কৃষিজাত শিল্পদ্রব্য প্রদর্শনের ব্যবস্থা আছে।


title: মাসমাক দুর্গ

text: এটি সকল দর্শনার্থীদের জন্য উন্মুক্ত। পরিদর্শনের সময়সূচি হল:


title: বোয়িং ৭৭৭

text: বোয়িং ৭০৭ হল বোয়িং কমার্শিয়াল এয়ারপ্লেন কোম্পানির দুই ইঞ্জিন বিশিষ্ট, দূরপাল্লার, সুপরিসর বিমান। এটি পৃথিবীর সববৃহৎ দুই ইঞ্জিন বিশিষ্ট বিমান যা প্রকারভেদে ৫২৩৫ নটিক্যাল মাইল থেকে ৯৩৮০ নটিক্যাল মাইল পাল্লার মধ্যে ৩১৪ থেকে ৪১১ জন পর্যন্ত যাত্রী বহন করতে সক্ষম। এই বিমানকে সচরাচর ট্রিপল সেভেন নামে ডাকা হয়। বোয়িং ৭০৭ এর ইঞ্জিন দুটি পৃথিবীর সমস্ত বিমানের ইঞ্জিনের চেয়ে বড়। এর প্রত্যেক ল্যান্ডিং গিয়ারে ছয়টি করে চাকা, গোলাকৃতি ফিউসেলাজ এবং কোনাকৃতির পেছনের লেজ রয়েছে। এই বিমানটির নকশা করার সময় পৃথিবীর সর্ববৃহৎ আটটি বিমান পরিচালনা সংস্থার সাথে আলোচনা করা হয়েছিল এবং এর প্রধান উদ্দেশ্য ছিল পুরাতন জামানার সুপরিসর বিমানগুলোকে প্রতিস্থাপিত করা। এই বিমানটিতেই সর্বপ্রথম ফ্লাই-বাই-ওয়্যার প্রযুক্তি ব্যবহার করা হয়েছে এবং এটিই সর্বপ্রথম বিমান যা সম্পূর্নরুপে কম্পিউটারের সাহায্যে নকশা করা হয়েছে।


title: বোয়িং ৭৭৭

text: বোয়িং ৭৭৭ বিমানটি দুই ধরনের দৈর্ঘ্যের ফিউসেলাজের (মূল শরীর) নকশা করা হয়েছে। প্রাথমিক ৭৭৭-২০০ প্রকরনটির ১৯৯৫ সালে প্রথম বানিজ্যিক ব্যবহার শুরু হয় অপরদিকে সম্প্রসারিত ফিউসেলাজের বিমান ৭৭৭-২০০ইআর এবং ৭৭৭-২০০ (পূর্বের প্রকরনের চেয়ে ১০.১ মিটার লম্বা) এর বানিজ্যিক ব্যবহার শুরু হয় ১৯৯৮ সালে। দূরপাল্লার প্রকরন ৭৭৭-৩০০ইআর এবং ৭৭৭-২০০এলআর দুটি যথাক্রমে ২০০৪ এবং ২০০৬ সালে বাজারে আসে। এর আরেকটি মালবাহী প্রকরন ৭৭৭এফ ২০০৯ সালে কার্যক্রম শুরু করে। বোয়িং ৭৭৭-২০০ এবং ৭৭৭-২০০ইআর বিমানদুটি পৃথিবীর সর্বোচ্চ দূরপাল্লার যা না থেমে অর্ধেক পৃথিবী ভ্রমণ করার রেকর্ড করেছে।


title: বোয়িং ৭৭৭

text: যুক্তরাষ্টের ইউনাইটেড এয়ারলাইন্স সর্বপ্রথম বোয়িং ৭৭৭ কে বানিজ্যিক পরিসেবায় নিয়ে আসে ১৯৯৫ সালে। এর পর প্রায় ৬০ টি বড় বিমান পরিচালনাকারী সংস্থা বোয়িংকে সব ধরনের প্রকরনের ১৪৫২ টি বিমানের অর্ডার দেয় এবং ১৪৫২ টি হস্তান্তর করা হয়। মে ২০১৩ পর্যন্ত সবচেয়ে জনপ্রিয় প্রকরন ছিল ৭৭৭-২০০ইআর যা আজ পর্যন্ত ৪২০ টি হস্তান্তর করা হয়। এই বিমানটিকে পৃথিবীর সবচেয়ে সুরক্ষিত বিমান হিসেবে আক্ষা দেওয়া হয়।


title: বোয়িং ৭৭৭

text: বোয়িং ৭৭৭ এর জ্বালানী সাশ্রয়ীতার জন্য এটিই বোয়িং কোম্পানির সর্বাধিক বিক্রিত বিমান। এই বিমানটি বর্তমানে দূরপাল্লার সমস্ত পরিসেবায় ব্যবহৃত হতে শুরু হয়েছে এবং অনেক এয়ারলাইন্স কোম্পানিই তাদের অন্যান্য দূরপাল্লার সুপরিসর বিমানকে বাদ দিয়ে এই বিমানকে ব্যবহারের পরিকল্পনা করছে।


title: বোয়িং ৭৭৭

text: সত্তরের দশকে বোয়িং ৭৪৭, ম্যাকডনেল ডগলাস ডিসি-১০ এবং লকহিড এল-১০১১ এই তিনটি বিমানই সুপরিসর বিমান হিসেবে সমস্ত এয়ারলাইন্স কোম্পানিতে যাত্রীসেবায় ব্যবহৃত হত। ১৯৭৮ সালে বোয়িং নতুন দ্বৈত ইঞ্জিনের বিমান ৭৫৭কে বাজারে আনে পুরাতন আমলের ৭২৭কে প্রতিস্থাপিত করার জন্য। এবং আরো একটি দ্বৈত ইঞ্জিনের বিমান ৭৬৭ কেও পরিসেবায় আনা হয় মূলত এয়ারবাস এ৩০০ এর সাথে প্রতিযোগিতা করার জন্য। এছাড়াও একটি তিন ইঞ্জিনের বিমানের নকশা করা হয় লকহিড-১০১১ কে টেক্কা দেবার জন্য। মধ্য পরিসরের ৭৫৭ এবং ৭৬৭ বিমান দুটি ১৯৮০ সালের দিকে এর দ্বৈত ইঞ্জিন, জ্বালানী সাশ্রয়িতা এবং দূরপাল্লার পরিসবার জন্য বেশ জনপ্রিয় হয়ে ওঠে এবং বোয়িংকে ব্যবসায় সফলতা এনে দেয়। এছাড়াও ফেডারেল এভিয়েশন এডমিনেষ্ট্রেশনের নতুন নিয়ম অনুযায়ী তিন ঘন্টার মধ্যেই দ্বৈত ইঞ্জিনের বিমানগুলিকে যেকোন সমুদ্র পাড়ি দেওয়ার সক্ষম হতে হত। এই নতুন নিয়ম বোয়িং ৭৫৭ এবং ৭৬৭ কে বাজারে বিশেষ সুবিধাজনক অবস্থানে নিয়ে যায়।


title: বোয়িং ৭৭৭

text: আশির দশকে শেষের দিকে ডিসি-১০ এবং লকহিড-১০১ বিমানগুলোর মেয়াদ শেষ হয়ে আসতে থাকে এবং এগুলোর উৎপাদনকারীরা নতুন মডেলের নকশা প্রনয়ন করার প্রয়োজনীয়তা অনুভব করতে থাকেন। ম্যাকডনেল ডগলাস কোম্পানি তাদের ডিসি-১০ বিমানকে প্রতিস্থাপন করার জন্য এমডি-১১ এর নকশা প্রনয়ন করার চিন্তাভাবনা করতে থাকে অপরদিকে এয়ারবাস তাদের এ-৩৩০ এবং এ-৩৪০ মডেলের উন্নয়নে ব্যাস্ত ছিল। বোয়িন তাদের ৭৬৭ মডেলটিকে আরো লম্বা এবং সম্প্রসারিত করে ক্রেতাদের কাছে পরিবেশন করে কিন্তু ক্রেতাদের চাহিদা ছিল মূলত সুপরিসর বিমানের। তাই বোয়িং আবারো ৭৬৭ আর ৭৪৭ এর নকশার বিভিন্ন অংশ জুড়ে দিয়ে ৭৬৭-এক্স নামে একটি সমন্বিত নকশা প্রনয়ন করে কিন্তু তাও ক্রেতাদের মনঃপূত হয় না কারণ বড় বড় এয়ারলাইন কোম্পানির অন্যতম চাহিদা ছিল সুপরিসর ডেক এবং পরিবর্তন যোগ্য আসন বিন্যাস। ১৯৮৮ সালের দিকে বোয়িং বুঝতে পারে যে এই সমস্যার একমাত্র সমাধান হল একটি আনকোরা নতুন নকশা। ১৯৮৯ সালের দিকে বোয়িং দ্বৈত ইঞ্জিনের নতুন নকশা প্রনয়ন করে যার ফিউসেলাজ যথেষ্ট প্রশস্ত এবং দুটি ইঞ্জিন থাকার দরূন এটি রক্ষনাবেক্ষনে এবং পরিচালনায় খরচ যথেষ্ট কম। ১৯৮৯ সালের শেষের দিকে বোয়িং তার ক্রেতাদের কাছে এই নতুন নকশাটি বোয়িং-৭৭৭ নামে বিক্রয়ের জন্য প্রস্তাব করতে শুরু করে।


title: বোয়িং ৭৭৭

text: Sources: Boeing 777 specifications, Boeing 777 Airport planning report, and other sources


title: ড্যারেন লেহম্যান

text: ড্যারেন স্কট লেহম্যান (; জন্ম: ৫ ফেব্রুয়ারি, ১৯৭০) দক্ষিণ অস্ট্রেলিয়ার গলার এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক টেস্ট ক্রিকেট তারকা। প্রধানতঃ তিনি আক্রমণাত্মক ভঙ্গীমায় বামহাতি ব্যাটসম্যান হিসেবে চিহ্নিত হয়ে আছেন ও দলের প্রয়োজনে বামহাতি অর্থোডক্স বোলিং করতেন। শারীরিক যোগ্যতা ও আধুনিককালের স্বাস্থ্যসচেতনতাকে অবজ্ঞা করে চলতেন ‘বুফ’ ডাকনামে পরিচিত ড্যারেন লেহম্যান। ২০১৩ সালের অ্যাশেজ সিরিজ শুরুর মাত্র দুই সপ্তাহ পূর্বে দলকে ভাল ফলাফল আনয়ণের লক্ষ্যে মিকি আর্থারকে বরখাস্ত করে তাঁকে অস্ট্রেলিয়ার কোচের দায়িত্ব দেয়া হয়। এছাড়াও, আইপিএলে কিংস ইলাভেন পাঞ্জাবের কোচের দায়িত্ব পালন করছেন তিনি।


title: ড্যারেন লেহম্যান

text: ১৯৯০-এর দশকে তিনি পুরোপুরি জাতীয় নির্বাচকদের দৃষ্টির বাইরে ছিলেন। সাবেক কোচ সিম্পসনের সুনজরে ছিলেন না লেহম্যান। মূলতঃ তাঁর স্থূলকায় দেহ ও শারীরিক গড়নই এর জন্য দায়ী। ১৯৯৬ সালের বিশ্বকাপ ক্রিকেট প্রতিযোগিতার পর সিম্পসন অবসর নেন। এরপরই নিয়মিত বেশ কয়েকজন খেলোয়াড়ের অনুপস্থিতির ফলে শারজায় ৩০ আগস্ট, ১৯৯৬ তারিখে শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে লেহম্যানের। কিন্তু ১৯৯৭/৯৮ মৌসুমে সাবেক অধিনায়ক মার্ক টেলর দল থেকে বাদ পড়ার পূর্ব পর্যন্ত মাঝে মাঝে দলে খেলতেন।


title: ড্যারেন লেহম্যান

text: ১৯৯৮-এর শুরুতে ভারত সফরে ওডিআই দলে অর্ধ-নিয়মিত খেলোয়াড়ের ভূমিকায় অবতীর্ণ হন। ২৫ মার্চ, ১৯৯৮ সালে ভারতীয় দলের বিরুদ্ধে অভিষিক্ত হন। ২০০১ সাল থেকে একদিনের আন্তর্জাতিকে জাতীয় দলে ও ২০০২ সালের শেষদিকে টেস্ট ক্রিকেটে নিয়মিত সদস্য হন তিনি। কিন্তু ২০০৫ সালের শুরুতে দল থেকে বাদ পড়ে যান। নভেম্বর, ২০০৭ সালে প্রথম-শ্রেণীর ক্রিকেট থেকে অবসর নেন।


title: ড্যারেন লেহম্যান

text: লেহম্যানের ব্যাটিং শৈলী সনাক্ত করা কিছুটা কঠিন ছিল। লেগ স্টাম্পের বাইরে গার্ড নিতেন ও বোল্ড হবার পূর্ব মুহুর্তে পিছনে কিংবা সামনে এসে বলকে মোকাবেলা করতেন। এ ধরনের অদ্ভুত কৌশল প্রয়োগের ফলে শর্ট পীচের বলের জন্য তাকে পিছনে যাবার দরকার পড়তো না। স্পিন বোলিংয়ের বিপক্ষে বেশ স্বাচ্ছন্দ্য উপভোগ করতেন। এছাড়াও নিজে কার্যকরী বামহাতি অর্থোডক্স স্পিনার হিসেবে বোলিং করতেন। ২০০৪ সালে কলম্বোয় শ্রীলঙ্কার বিপক্ষে অনুষ্ঠিত টেস্টে ৯২ রানের বিনিময়ে ৬ উইকেট লাভ করেন।


title: ড্যারেন লেহম্যান

text: ২০০১ সালে অ্যান্ডি ক্যাড্ডিক, মার্টিন বিকনেল, জাস্টিন ল্যাঙ্গার ও মার্ক অ্যালিয়েনের সাথে তিনিও উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।


title: ড্যারেন লেহম্যান

text: ২০১৩ সালে অস্ট্রেলিয়া ক্রিকেট দলের কোচের দায়িত্ব গ্রহণ করেন তিনি। অবিশ্বাস্যভাবে অস্ট্রেলিয়া ইংল্যান্ডকে ৫-০ ব্যবধানে হোয়াইটওয়াশ করে। অস্ট্রেলিয়ার অধিনায়ক মাইকেল ক্লার্কের মতে, ড্যারেন তাদের হারানো আত্মবিশ্বাস ফিরে পেতে সাহায্য করেছিলেন। এছাড়াও তিনি অস্ট্রেলিয়াকে দক্ষিণ আফ্রিকায় টেস্ট সিরিজ বিজয়ে পরোক্ষভাবে সহায়তা করেন।


title: জার্মান জু-জুৎসু

text: জার্মান জু-জুৎসু ১৯৬০ সালে জার্মানিতে উন্নত এবং জুজুৎসু, জুডো, কারাতে এবং অন্যান্য বিভিন্ন ঐতিহ্যগত এবং আধুনিক মার্শাল আর্ট থেকে কৌশল ব্যবহার করে ঐতিহ্যগত জাপানি জু-জুৎসুর সাথে সম্পর্কিত একটি মার্শাল আর্ট। জার্মানিতে এর নিয়ন্ত্রক হচ্ছে (ডয়েচের জু-জুৎসু ভারবান্দ); প্রতিযোগিতামূলক খেলার দিকটি JJIF (জুজুৎসু ইন্টারন্যাশনাল ফেডারেশন) দ্বারা আন্তর্জাতিকভাবে সংবদ্ধ। এই সিস্টেম জার্মান পুলিশ বাহিনীকে শিখানো হয়।


title: বলশেভিক

text:
বলশেভিক (ইংরেজি: Bolsheviks বা আদিরূপ Bolshevists; ; উৎপত্তি "bol'shinstvo" থেকে যার অর্থ "majority" বা সংখ্যাগরিষ্ঠতা) হল মার্কসবাদী রাশিয়ান সোস্যাল ডেমোক্রেটিক লেবার পার্টির একটি উপদল যা ১৯০৩ সালের দ্বিতীয় পার্টি কংগ্রেসে এর অপর উপদল মেনশেভিক থেকে আলাদা হয়ে যায়।
বলশেভিকেরা একটি মাত্র গুরুত্বপূর্ণ ভোটে সংখ্যাগরিষ্ঠতা লাভ করে, তাই তাদের এই নাম। পরবর্তীতে তারা সোভিয়েত ইউনিয়নের কমিউনিস্ট পার্টিতে রূপান্তরিত হয়। বলশেভিকেরা ১৯১৭ সালের রুশ বিপ্লবকালীন অক্টোবরের বিপ্লবের সময় রাশিয়ার ক্ষমতায় আসে এবং রাশিয়ান সোভিয়েত ফেডারেটিভ সোস্যালিস্ট রিপাবলিকের পত্তন করে যা পরবর্তীকালে ১৯২২ সালে গঠিত সোভিয়েত ইউনিয়নের মুখ্য প্রশাসনিক অঞ্চল হিসেবে প্রতিষ্ঠা লাভ করে।


title: বলশেভিক

text: ভ্লাদিমির লেনিন এবং আলেকজান্ডার বগদানভ কর্তৃক প্রতিষ্ঠিত বলশেভিক ১৯০৫ সাল নাগাদ একটি গণসংগঠনে পরিণত হয় যার সদস্য মূলতঃ ছিল অভ্যন্তরীণ গণতান্ত্রিক পদবিন্যাসে সংগঠিত শ্রমিক জনগোষ্ঠী যা কেন্দ্রীভূত গণতান্ত্রিক নীতিতে পরিচালিত হতো। তারা নিজেদেরকে রাশিয়ার বিপ্লবী শ্রমিক শ্রেণীর নেতা হিসেবে বিবেচনা করতো। তাদের বিশ্বাস ও কার্মকান্ডকে প্রায়ই বলশেভিকবাদ হিসেবে অভিহিত করা হয়।


title: বলশেভিক

text: সোভিয়েত ইউনিয়ন থেকে নির্বাসনের পর বিপ্লবী বলশেভিক নেতা লিওন ত্রোত্‌স্কি তার প্রত্যক্ষ করা প্রকৃত লেনিনবাদ এবং জোসেফ স্তালিনের নেতৃত্বে পরিচালিত রাষ্ট্র ও দলের মধ্যকার পার্থক্য বোঝাতে সাধারণভাবে "বলশেভিক" এবং "বলশেভিস্ট" শব্দ দুটি ব্যবহার করতেন।


title: শিরাণ খলজী

text: মালিক ইজ্জুদ্দীন মুহাম্মদ শিরান খলজী লখনৌতির শাসনকর্তা ছিলেন। তিনি ১২০৬ থেকে ১২০৭ সাল পর্যন্ত লখনৌতি শাসন করেছেন।


title: শিরাণ খলজী

text: মালিক ইজ্জুদ্দীন মুহাম্মদ শিরান খলজীর সঠিক জন্ম তারিখ জানা যায় নি। তার জন্ম আফগানিস্থানে। তিনি "খলজ" গোত্রের লোক ছিলেন। তার ভাই আহমেদ শিরান। দুই ভাই খলজী আমির ছিলেন। তারা ইখতিয়ারুদ্দীন মুহম্মদ বখতিয়ার খলজীর অধীনে কাজ করতেন।


title: শিরাণ খলজী

text: বখতিয়ার খিলজির মৃত্যুর পর অভিজাতবৃন্দ শিরান খিলজিকে শাসক হিসেবে মনোনীত করেন। ক্ষমতারোহণের পর তিনি আলি মর্দান খিলজির অনুগত বিদ্রোহী বাহিনীর উপর আক্রমণ করেন। আলি মর্দান খিলজি দিল্লী পালিয়ে যান এবং দিল্লীর সুলতানকে বাংলা আক্রমণ করতে প্ররোচিত করেন। আলি মর্দান খিলজির অযোধ্যার গভর্নর কায়মাজ রুমির সঙ্গী হয়ে বাংলা আক্রমণ করেন। ফলে শিরান খিলজি ক্ষমতাচ্যুত হন। এরপর তিনি দিনাজপুর (ধারণা করা হয় এটি ভারতের পশ্চিমবঙ্গ রাজ্যের দক্ষিণ দিনাজপুর জেলা, বাংলাদেশের দিনাজপুর জেলা নয়) পালিয়ে যান। কিছুকাল পর তিনি সেখানে মৃত্যুবরণ করেন।


title: শিরাণ খলজী

text: মালিক ইজ্জুদ্দীন মুহাম্মদ শিরান খলজী ছিলেন বখতিয়ার খলজীর সামরিক সহযোগী। বখতিয়ার খলজী কামরূদ ও তিব্বত অভিযানে বের হলে মুহাম্মদ শিরান খলজী এবং তার ভাই আহম্মদ শিরান খলজীকে সেনাবাহিনীসহ লখনোর ও জাজনগরে পাঠান। কিন্তু অভিযানে বখতিয়ার খলজীর পরাজয় ঘটে এবং তিনি মারা যান। বখতিয়ার খলজীর মৃত্যুর সংবাদ শুনে মুহাম্মদ শিরান খলজী এবং আহম্মদ শিরান খলজী রাজধানী দেবকোটে ফিরে আসেন। এর পূর্বে বখতিয়ার খলজী যখন নদীয়া দখল করেন, তখন রায় লখমনিয়া নদীয়া থেকে পলায়ন করেন। তার সেনাবাহিনী ও হাতীর পাল ছত্রভঙ্গ হয়ে পড়ে। মুহাম্মদ শিরান খলজী লখমনিয়ার পিছু নেন। কথিত আছে যে, তিনি একাই আঠারোটি হাতি মাহুতসহ বন্দী করেন। এই ঘটনার পর থেকে তার সুনাম ও সাহসের পরিচয় সমগ্র রাজ্যে ছড়িয়ে যায়।


title: শিরাণ খলজী

text: বখতিয়ার খলজীর মৃত্যুর পর লখনৌতির শাসনভার নিয়ে ষড়যন্ত্র শুরু হয়। তখন দেবকোটের ক্ষ্মতা দখল করেছিলেন আলী মর্দান। মুহাম্মদ শিরান খলজী দেবকোটে ফিরে আসার খবর পেয়ে আলী মর্দান ঘোড়াঘাটে চলে যান। দেবকোটে সমস্ত খলজী আমীরদের মধ্যে একতা প্রতিষ্ঠা করে মুহাম্মদ শিরান খলজী নতুন নেতা নির্বাচিত হন। সমস্ত খলজী আমীর তাকে সমর্থন দেয়। তাদের সমর্থন পেয়ে তিনি আলী মর্দানের বিরুদ্ধে যুদ্ধ ঘোষণা করেন এবং তার অভিমুখে রওনা হন। যুদ্ধে আলী মর্দান পরাজিত হন। তাকে জেলে বন্দী করে রাখা হয়। এই ঘটনার পর সকল খলজী আমীর তার আনুগত্য স্বীকার করে এবং প্রত্যেক আমীর নিজ নিজ জায়গীর এলাকা শাসন করতে শুরু করে। মুহাম্মদ শিরান খলজীর রাজধানী হিসেবে দেবকোট বহাল থাকে।


title: শিরাণ খলজী

text: আলী মর্দান কৌশলে জেল থেকে পালিয়ে দিল্লী চলে যায়। তখন সুলতান ছিলেন কুতুবউদ্দিন আইবেক। আলী মর্দান সুলতানকে মুহাম্মদ শিরান খলজীর বিরুদ্ধে ক্ষেপিয়ে তুলেন। তার চক্রান্তে কুতুবউদ্দিন আইবেক কায়মেজ রূমীকে অযোধ্যা থেকে লখনৌতিতে পাঠিয়ে দেন। এসময় হুসামুদ্দীন ইওজ খলজি, যিনি বখতিয়ার খলজীর কাছ থেকে গঙ্গাতরী অঞ্চল পেয়েছিলে, কায়মাজ রূমীকে অভ্যর্থনা জানাতে গেলেন। কায়মেজ রূমী তাকে দেবকোটের জায়গীর প্রদান করলেন। ফলে মুহাম্মদ শিরান খলজী অন্যান্য খলজী আমীরদের সাথে নিয়ে দেবকোট আক্রমণ করেন। কায়মেজ রূমীর সাথে খলজী আমীরদের যুদ্ধ সংঘটিত হয় এবং খলজী আমীররা যুদ্ধে পরাজিত হন। যুদ্ধে পরাজয়ের পর খলজী আমীরদের মধ্যে পারস্পরিক সংঘাত শুরু হয়। অনেক আমীর শিরান খলজীর বিরুদ্ধে বিদ্রোহ করে। মাসেদা -সন্তোষের কাছে বিদ্রোহ শুরু হলে মুহাম্মদ শিরান খলজী পরাজিত হন এবং বিদ্রোহীদের হাতে নিহত হন।


title: শিরাণ খলজী

text: বর্তমান নওগাঁ জেলার ধামুর হাট উপজেলার মহিসন্তোষে একটি প্রাচীন সমাধি সেনাপতি শিরান খিলজির সমাধি বলে পরিচিত। সমাধিটি ১৪ ফুট দীর্ঘ। এর পাশে একটি প্রাচীন মসজিদ রয়েছে। পাহাড়পুর বৌদ্ধবিহার থেকে প্রায় ২৫ কিমি. উত্তর পশ্চিমে এই স্থানটি অবস্থিত।


title: আলি মর্দান খিলজি

text: আলি মর্দান খিলজি ১২১০ সালে গিয়াসউদ্দিন ইওয়াজ খিলজিকে পরাজিত করে বাংলার স্বাধীন সুলতান রূপে আসীন হন। তিনি দুই বছর শাসন করেন। আলি মর্দান খিলজির নিষ্ঠুরতা দরবারের সভাসদদেরকে তার প্রতি বীতশ্রদ্ধ করে তোলে। তাদের হাতে তিনি ১২১২ সালে নিহত হন।


title: গিয়াসউদ্দিন ইওয়াজ শাহ

text: গিয়াসউদ্দিন ইওয়াজ খিলজি (পরবর্তীতে হুসামউদ্দিন ইওয়াজ খিলজি বলে পরিচিতি পান) বাংলার শাসক ছিলেন। তিনি ১২০৮–১২১০ মেয়াদে এবং পুনরায় ১২১২-১২২৭ মেয়াদে দায়িত্বপালন করেন।


title: গিয়াসউদ্দিন ইওয়াজ শাহ

text: ১২০৮ সালে তিনি বাংলার ক্ষমতা লাভ করেন। পরে ১২১০ সালে আলি মর্দান খিলজি তাকে ক্ষমতাচ্যুত করেন। আলি মর্দান খিলজির মৃত্যুর পর ১২১২ সালে পুনরায় ক্ষমতা লাভ করেন এবং গিয়াসউদ্দিন ইওয়াজ শাহ নামে শাসন শুরু করেন।


title: গিয়াসউদ্দিন ইওয়াজ শাহ

text: গিয়াসউদ্দিন ইওয়াজ খিলজি দীর্ঘ ১৫ বছর শাসন করেন। তার শাসনামলে বাংলায় শান্তি বজায় ছিল। তিনি দেবকোট থেকে গৌড়ে রাজধানী সরিয়ে আনেন। বাংলায় তিনি একটি শক্তিশালী নৌবাহিনী গড়ে তোলেন। গিয়াসউদ্দিন ইওয়াজ খিলজি পূর্ববঙ্গ, কামরূপ (আসাম), ত্রিহুত (উত্তর বিহার) ও উৎকলে (উত্তর ওড়িষ্যা) অভিযান পরিচালনা করেন ও এগুলোকে তার করদ রাজ্যে পরিণত করেন।


title: গিয়াসউদ্দিন ইওয়াজ শাহ

text: গিয়াসউদ্দিন ইওয়াজ খিলজির বিহার জয়কে দিল্লীর মামলুক সালতানাতের প্রতি হুমকি হিসেবে ধরা হয় এবং দিল্লীর সুলতান ইলতুতমিশ তাকে ক্ষমতাচ্যুত করার সিদ্ধান্ত নেন। ১২২৪ সালে ইলতুতমিশ বাংলা আক্রমণ করেন। বিহারের তেলিয়াগড়ে দুই সেনাবাহিনী মুখোমুখি হয়। গিয়াসউদ্দিন ইওয়াজ খিলজির নৌবাহিনী ও পদাতিক বাহিনী দিল্লীর সেনাদের কাছে পরাজিত হয়। ফলে তিনি ইলতুতমিশকে ৮০,০০,০০০ টাকা ও ৩৮টি যুদ্ধের হাতি প্রদান করেন এবং ইলতুতমিশের নামে মুদ্রা জারি করতে বাধ্য হন।


title: গিয়াসউদ্দিন ইওয়াজ শাহ

text: কিন্তু ইলতুতমিশের ফিরে যাওয়ার পর গিয়াসউদ্দিন ইওয়াজ খিলজি পুনরায় স্বাধীনতা ঘোষণা করেন। এরপর বিদ্রোহ দমনের জন্য বাংলার পূর্বাঞ্চল আক্রমণ করেন। ১২২৬ সালে ইলতুতমিশ পুনরায় বাংলা আক্রমণ করেন ও তাকে পরাজিত করেন। গিয়াসউদ্দিন ইওয়াজ খিলজি ও তার সভাসদরা যুদ্ধে নিহত হন এবং বাংলা দিল্লীর মামলুক সালতানাতের একটি প্রদেশে পরিণত হয়।


title: ফখরুদ্দিন মোবারক শাহ

text: ফখরুদ্দীন মুবারক শাহ (ফার্সি/উর্দু:فخر الدين مبارك شاه) (শাসনকাল : ১৩৩৮-১৩৪৯) চৌদ্দ শতকে বাংলার সার্বভৌম শাসক ছিলেন। তার শাসনাধীন এলাকা বর্তমান বাংলাদেশের পূর্ব ও দক্ষিণপূর্বাঞ্চল নিয়ে গঠিত ছিল।


title: ফখরুদ্দিন মোবারক শাহ

text: ফখরুদ্দীন মুবারক শাহ ছিলেন স্বাধীন মুসলিম সালতানাতের প্রতিষ্ঠাতা। তিনিই বাংলার সার্বভৌম ‘সুলতান’। তাঁর রাজধানী ছিল ঢাকার অদূরস্থ ঐতিহাসিক নগর সোনারগাঁয়ে। বাংলার প্রশাসনে এমন এক সময়ে এই যুগসৃষ্টিকারী পরিবর্তন সূচিত হয় যখন নব্য মামলুক শাসনের অবসানের পর সমগ্র বাংলা দিল্লির তুগলক সুলতানের করায়ত্ত ছিল।


title: ফখরুদ্দিন মোবারক শাহ

text: ফখরুদ্দীন জাতিতে তুর্কি এবং খুব সম্ভবত তুর্কিদের কারাউনা গোত্রীয় ছিলেন। তিনি দিল্লির তুগলক সুলতানের অধীনে সোনারগাঁয়ের শাসনকর্তা (ওয়ালি) বাহরাম খানের সিলাহদার বা অস্ত্রাগারের তত্ত্বাবধায়ক হিসেবে নিযুক্ত ছিলেন। ১৩৩৭ খ্রিস্টাব্দে বাহরাম খানের মৃত্যুর পর ফখরুদ্দীন সোনারগাঁয়ে শাসন ক্ষমতা করায়ত্ত করেন এবং স্বীয় অবস্থান সুদৃঢ় করতঃ ১৩৩৮ খ্রিস্টাব্দে নিজেকে স্বাধীন সুলতান ঘোষণা করেন। স্বীয় মুদ্রায় ফখরুদ্দীন আল-সুলতানুল আযম ফখরুদ্দুনিয়া ওয়াদ-দ্বীন আবুল মুজাফফর মুবারক শাহ আল-সুলতান উপাধি গ্রহণ করেন। মরোক্কোর বিখ্যাত ভূপরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগন্তুক এবং দরবেশ ও সুফিদের পছন্দ করেন তিনি”।


title: ফখরুদ্দিন মোবারক শাহ

text: ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন। তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল।


title: ফখরুদ্দিন মোবারক শাহ

text: ফখরুদ্দীন ১৩৩৮ খ্রিস্টাব্দে নিজেকে স্বাধীন সুলতান ঘোষণার অব্যবহিত পরে দিল্লি সুলতান মুহম্মদ তুগলকের নির্দেশে লখনৌতিএর শাসনকর্তা কদর খান, সাতগাঁয়ের শাসনকর্তা (মুকতি) আইজ্জুদ্দিন ইয়াহিয়া তাদের সম্মিলিত বাহিনী নিয়ে বিদ্রোহী ফখরুদ্দীনের বিরুদ্ধে অভিযান করেন। কারার (কোহ্-ই-জুদ) আমীর ফিরুয খান তাদের সৈন্য সাহায্য পাঠান। কদর খানের নেতৃত্বে এই সম্মিলিত বাহিনীর বিরুদ্ধে যুদ্ধে ফখরুদ্দীন পরাজিত হন এবং স্বীয় রাজধানী ত্যাগ করে সম্ভবত মেঘনার অপর তীরে অবস্থান নেন। কদর খান সোনারগাঁও অধিকার করেন। পূর্বাঞ্চলীয় এ রাজধানীর বিপুল ধনসম্পদ এবং বহুসংখ্যক হাতি তাঁর হস্তগত হয় (১৩৩৯)।


title: ফখরুদ্দিন মোবারক শাহ

text: বর্ষার শুরুতে মিত্র বাহিনীর সৈন্যরা স্ব স্ব অঞ্চলে ফিরে যায়। কদর খান তাঁর বাহিনীর বেশিরভাগ সৈন্যদের রাজস্ব আদায়ের কাজে মফস্বল এলাকায় পাঠিয়ে দেন। দিল্লি সুলতানের জন্য ধনসম্পদ আহরণ ও সঞ্চয়ের অজুহাতে লোভী ও অর্থ লিপ্সু কদর খান রাজধানী সোনারগাঁয়ে প্রাপ্ত সমুদয় ধনসম্পদ স্বয়ং আত্মসাৎ করেন। এমনকি তিনি যুদ্ধলব্ধ সম্পদে সৈন্যদের বিধানমাফিক প্রাপ্য থেকেও তাদের বঞ্চিত করেন। অচিরেই কদর খান সোনারগাঁয়ে স্বীয় অবস্থানকে বিপদসঙ্কুল করে তোলেন। একদিকে যুদ্ধলব্ধ সম্পদের ন্যায্য হিস্যা থেকে বঞ্চিত হয়ে তাঁর সৈন্যরা ছিল ক্ষুব্ধ ও উত্তেজিত এবং অন্যদিকে পশ্চিমাঞ্চলীয় রাজধানী লখনৌতির সঙ্গে তাঁর যোগাযোগের ব্যবস্থাও তিনি রক্ষা করতে পারেন নি। এদিকে সোনারগাঁও অঞ্চলের ভৌগোলিক অবস্থা সম্পর্কে সম্পূর্ণ ওয়াকেবহাল ফখরুদ্দীন তখন অপেক্ষা করছিলেন তাঁর প্রাকৃতিক রণকৌশল হিসেবে বর্ষার আগমনের জন্য। বর্ষা শুরু হতেই তিনি তাঁর নৌবহর নিয়ে অগ্রসর হন এবং জলপথে কদর খানকে সোনারগাঁয়ে অবরুদ্ধ করেন। বর্ষার স্যাঁতসেঁতে কর্দমাক্ত ভূমি ও ভ্যাপসা গরমে অনভ্যস্ত কদর খানের বহুসংখ্যক সৈন্য ও অশ্ববাহিনীর ঘোড়া অসুস্থ হয়ে মারা যায়।


title: ফখরুদ্দিন মোবারক শাহ

text: ফখরুদ্দীনের নৌবাহিনী কর্তৃক রাজধানী সোনারগাঁও অবরোধ স্বভাবতই কদর খানের পতন অনিবার্য করে তুলেছিল। কিন্তু ফখরুদ্দীন কোনো ঝুঁকি নিতে চান নি। তাই স্বীয় লক্ষ্য অর্জনের জন্য তিনি কুট-কৌশলের আশ্রয় নেন। কদর খানের সৈন্যদের মধ্যে অসন্তোষের সংবাদ পেয়ে ফখরুদ্দীন তাদের নিকট প্রস্তাব পাঠান যে, যদি তারা কদর খানকে হত্যা করে তার সঙ্গে এসে যোগ দেয় তাহলে তিনি রাজধানীতে সঞ্চিত সমুদায় ধনসম্পদ তাদের মধ্যে বণ্টন করে দেবেন। ধনসম্পদের লোভে কদর খানের সৈন্যরা বিদ্রোহ করে কদর খানকে হত্যা করে (১৩৪০) এবং ফখরুদ্দীনের সঙ্গে যোগদানের জন্য অগ্রসর হয়। ফখরুদ্দীন সঙ্গে সঙ্গে রাজধানীতে প্রবেশ করেন এবং সঞ্চিত ধনসম্পদ আয়ত্তে এনে পূর্ব প্রতিশ্রুতি মতো সৈন্যদের মধ্যে বণ্টন করে দেন।


title: ফখরুদ্দিন মোবারক শাহ

text: সোনারগাঁয়ে স্বীয় অবস্থান সুদৃঢ় করে ফখরুদ্দীন  লখনৌতি ও সাতগাঁর শাসন ক্ষমতা করায়ত্ত্ব করার উদ্যোগ নেন। লখনৌতির শাসনকর্তা কদর খানের মৃত্যু এবং ফখরুদ্দীনের সঙ্গে যুদ্ধে সাতগাঁয়ের শাসনকর্তা আইজ্জুদীন ইয়াহিয়া নিহত হওয়ার ফলে লখনৌতি ও সাতগাঁও উভয় প্রদেশই তখন ছিল শাসকশূণ্য। ফখরুদ্দীন তখন মুখলিস খানকে লখনৌতিতে তাঁর নায়েব নিযুক্ত করে লখনৌতি এবং এর অধীনস্থ অঞ্চল অধিকারের জন্য এক শক্তিশালী বাহিনীসহ প্রেরণ করেন। কিন্তু কদর খানের বাহিনীর আরিয-ই-লস্কর মালিক আলী মুবারক সৈন্য সংগ্রহ করে মুখলিস খানের অভিযান প্রতিহত করেন। যুদ্ধে মুখলিস খান পরাজিত ও নিহত হন। তাঁর গোটা বাহিনী বিধ্বস্ত হয়। আলী মোবারক লখনৌতির শাসন ক্ষমতায় অধিষ্ঠিত হন। সাতগাঁও দখলের জন্য ফখরুদ্দীনের প্রচেষ্টা সম্ভবত সফল হয় নি। তাঁর বাহিনী সাতগাঁ আক্রমণ করে সেখানে বেপরোয়া লুণ্ঠন চালায়। কিন্তু সাতগাঁয়ে তাঁর পক্ষে অধিকার প্রতিষ্ঠা সম্ভব হয় নি।


title: ফখরুদ্দিন মোবারক শাহ

text: লখনৌতি অধিকারে ফখরুদ্দীনের ব্যর্থতা, আলী মুবারকের নিকট তাঁর সেনাপতি মুখলিস খানের পরাজয় ও মৃত্যু এবং লখনৌতিতে আলী মুবারকের ক্ষমতা দখলের ফলে উভয়ের মধ্যে অবিরাম সংঘর্ষের সূচনা হয়। দুই নরপতি সমগ্র বাংলায় কর্তৃত্ব প্রতিষ্ঠার প্রতিযোগিতায় অবতীর্ণ হন। এ দুই প্রতিদ্বন্দ্বির মধ্যকার সংঘর্ষ ছিল উভয়ের জন্যই একদিকে আক্রমণাত্মক ও অপরদিকে প্রতিরোধ প্রকৃতির। উন্নততর প্রশিক্ষণপ্রাপ্ত ও শক্তিশালী নৌবাহিনী নিয়ে ফখরুদ্দীন বর্ষা মৌসুমে প্রায়শ লখনৌতিতে আক্রমণ চালাতেন এবং শুষ্ক মৌসুমে প্রতিহত করতেন। আর তাঁর চেয়ে উন্নততর অশ্বারোহী ও পদাতিক বাহিনী নিয়ে আলাউদ্দিন আলী শাহ (আলী মুবারক) আক্রমণ করতেন।


title: ফখরুদ্দিন মোবারক শাহ

text: ফখরুদ্দীন মুবারক শাহ ১৩৪০ খ্রিস্টাব্দে ত্রিপুরা রাজ্য আক্রমণ করে যুদ্ধে ত্রিপুরারাজ রাজা প্রতাপ মাণিক্যকে পরাজিত করেন। এই অভিযানের পর তিনি চট্টগ্রাম অধিকারের উদ্দেশ্যে নোয়াখালীর মধ্য দিয়ে অগ্রসর হন। চট্টগ্রাম তখন ছিল ত্রিপুরা রাজের অধীন। ফখরুদ্দীন চাটগাঁও দুর্গের বিপরীতে কর্ণফুলীর অপর পারে একটি সুউচ্চ ও দুর্ভেদ্য দুর্গ দখল করেন। খুব সম্ভবত ১৩৪০ খ্রিস্টাব্দে তিনি চট্টগ্রাম জয় করেন। এ অভিযানে বদরউদ্দিন আল্লামার (বদর পীর) নেতৃত্বে বহুসংখ্যক সুফি দরবেশ সুলতানের পক্ষে যুদ্ধে অংশগ্রহণ করেন। চট্টগ্রাম জয়ের পর ঐ অঞ্চল একটি প্রদেশ (মুলক) হিসেবে ফখরুদ্দীনের সালতানাতের অন্তর্ভুক্ত করা হয়। সুলতান শায়দা নামীয় এক সুফি দরবেশকে চট্টগ্রামের শাসনকর্তা (নায়েব) নিয়োগ করেন।


title: ফখরুদ্দিন মোবারক শাহ

text: বৃহত্তর কুমিল্লা, নোয়াখালী, সিলেট ও চট্টগ্রাম জেলায় ফখরুদ্দীনের আধিপত্যের ফলে ত্রিপুরার রাজা সম্পূর্ণ কোণঠাসা হয়ে পড়েন। ফখরুদ্দীনের দক্ষিণপূর্ব-মুখী অভিযানের ফলে আরাকানের রাজাও তাঁর রাজ্যের নিরাপত্তা নিয়ে উদ্বিগ্ন হয়ে পড়েন এবং সম্ভবত সোনারগাঁয়ের সুলতানের সঙ্গে মিত্রতা স্থাপন করেন।


title: ফখরুদ্দিন মোবারক শাহ

text: ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন।


title: ফখরুদ্দিন মোবারক শাহ

text: তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল। মরোক্কোর বিখ্যাত পরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগন্তুক এবং দরবেশ ও সুফিদের পছন্দ করেন তিনি”।


title: ফখরুদ্দিন মোবারক শাহ

text: ফখরুদ্দীন মুবারক শাহের রাজত্বকালে মরক্কোর পর্যটক ইবনে বতুতা বাংলায় সফর করেন (১৩৪৬)। তিনি বাংলায় তাঁর ভ্রমণের এক মূল্যবান বিবরণ লিপিবদ্ধ করে যান। এ বিবরণে বাংলার প্রাকৃতিক দৃশ্য, অধিবাসীদের জীবনের বিভিন্ন দিক এবং দেশের সমৃদ্ধির প্রাণবন্ত বর্ণনা পাওয়া যায়। তিনি তাঁর বিবরণে ফখরুদ্দীনের চারিত্রিক গুণাবলির প্রশংসা করে তাঁকে একজন খ্যাতনামা নরপতি হিসেবে মূল্যায়ন করেন।


title: ফখরুদ্দিন মোবারক শাহ

text: ইবনে বতুতা ফখরুদ্দীন মুবারক শাহকে বাঙ্গালাহর ‘সুলতান’ হিসেবে উপস্থাপন করেন এবং বলেন যে, চট্টগ্রাম তাঁর রাজ্যের অন্তর্ভুক্ত ছিল। এই বাঙ্গালাহ রাজ্যের পরিধি নির্ধারণে ধরে নেয়া যায় যে, ফখরুদ্দীনের রাজ্য প্রায় সমগ্র পূর্ববাংলা এবং দক্ষিণ বঙ্গের পূর্বাংশব্যাপী বিস্তৃত ছিল। ফখরুদ্দীনের রাজ্য কয়েকটি প্রদেশে বিভক্ত ছিল। প্রদেশের নাম পূর্ববঙ্গে ছিল ইকলিম এবং দক্ষিণবঙ্গে মুলক। প্রদেশের শাসনকর্তার অভিধা সম্পর্কে একমাত্র সূত্র পাওয়া যায় যে, মূলক চাটগাঁও বা চট্টগ্রাম প্রদেশের শাসনকর্তার অভিধা ছিল নায়েব। প্রদেশগুলো সম্ভবত পরগণায় বিভক্ত ছিল। মুবারক আজিয়াল ছিল ইকলিম মুবারকাবাদের একটি পরগণা। এই পরগণা ও প্রদেশ দুয়েরই নামকরণ হয় ফখরুদ্দীন মুবারক শাহের নামে।


title: ফখরুদ্দিন মোবারক শাহ

text: ফখরুদ্দীনের অধীনে বাঙ্গালাহ রাজ্যের সমৃদ্ধির প্রমাণ পাওয়া যায় ইবনে বতুতার বর্ণনায়। তিনি তাঁর বিবরণে নিত্য ব্যবহার্য দ্রব্যের প্রাচুর্য্য এবং রমরমা অভ্যন্তরীণ ব্যবসা-বাণিজ্যের কথা বলেছেন, বলেছেন দ্রব্যসামগ্রী বিশেষত চালের উদ্বৃত্ত মজুদ এবং বিদেশে চাল রপ্তানির কথা, আর প্রতিবেশী দেশ চীন ও জাভার সঙ্গে সোনারগাঁয়ের বাণিজ্যিক যোগসূত্রের কথা।


title: ফখরুদ্দিন মোবারক শাহ

text: সুলতান ফখরুদ্দীন ছিলেন ফকির ও সুফি দরবেশদের প্রতি খুবই শ্রদ্ধাশীল। সুলতানের স্থায়ী নির্দেশ ছিল যে, তাঁর রাজ্যে ফকিরদের নদী পারাপারের জন্য কোনো মাশুল বা ভাড়া প্রদান করতে হবে না, যে কোন আগন্তক, ফকির ও সুফিদের বিনামূল্যে খাদ্য সরবরাহ করতে হবে এবং কোনো ফকির কোনো শহরে পৌঁছলে তাঁকে ন্যূনতম অর্ধ দীনার ভাতা প্রদান করতে হবে।


title: ফখরুদ্দিন মোবারক শাহ

text: ফখরুদ্দীন মুবারক শাহের রাজত্বকালে মরক্কোর পর্যটক ইবনে বতুতা বর্ণিত এই খ্যাতনামা নরপতি, বিশিষ্ট সমর সংগঠক, বিজেতা ও কূটনীতিক স্পষ্টই ছিলেন দিল্লির অধীনতা পাশ থেকে বাংলার স্বাধীনতার সূচনার অগ্রনায়ক, আর তিনিই প্রসারিত করে দেন পরবর্তী দুই শতক ব্যাপী বাংলায় স্বাধীন শাসনের দিগন্তকে। বাংলায় সর্বাধিক সুদৃশ্য মুদ্রার রূপকার, চারুশিল্প ও হস্তশিল্পের পৃষ্ঠপোষক, ব্যবসা-বাণিজ্যের সম্প্রসারক, বহিরাগত ও ফকির-দরবেশদের উদার পৃষ্ঠপোষক, মসজিদ সমাধিসৌধ ও সড়ক নির্মাতা, আরাকানি মগদের অত্যাচার ও লুণ্ঠন থেকে রাজ্যের জনগণের রক্ষক এই মহান নৃপতি বাংলার ইতিহাসে এক উজ্জল স্বাক্ষর রেখে গেছেন। বহুমুখী গুণে বিভূষিত বাংলার এই সুলতানের প্রধান কৃতিত্ব হলো, জীবনধারণের প্রয়োজনীয় সামগ্রীর প্রাচুর্য এবং পণ্যের সস্তাদর নিশ্চিত করে তিনি তাঁর রাজ্যের জনগণের জন্য সহজ ও স্বাচ্ছন্দ্যময় জীবনযাপনের সুযোগ করে দিয়েছেন। ১৩৪৯ খ্রিস্টাব্দে (৭৫০ হিজরি) সোনারগাঁয়ে ফখরুদ্দীন মুবারক শাহের মৃত্যু হয়।


title: স্টিভেন চু

text: স্টিভেন চু (জন্ম: ২৮ ফেব্রুয়ারি, ১৯৪৮) একজন মার্কিন পদার্থবিজ্ঞানী। তিনি ১৯৯৭ সালে পদার্থবিজ্ঞানে নোবেল পুরস্কার লাভ করেন।


title: স্টিভেন চু

text: চু মিসৌরির সেন্ট লুইসে জন্মগ্রহণ করেন। তিনি রোচেস্টার বিশ্ববিদ্যালয় থেকে ১৯৭০ সালে গণিতে বিএ এবং পদার্থবিজ্ঞানে বিএসসি ডিগ্রি লাভ করেন। ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। পিএচডি ডিগ্রি অর্জনের পর চু আরো দুই বছর ইউনিভার্সিটি অব ক্যালিফোর্নিয়া, বার্কলেতে ডক্টরেটোত্তর গবেষণা করেন। এরপর তিনি বেল ল্যাবসে যোগ দেন। ১৯৮৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞানের অধ্যাপক পদে যোগদান করেন। ১৯৯০ থেকে ১৯৯৩ এবং ১৯৯৯ থেকে ২০০১ সাল পর্যন্ত তিনি ভিভাগের চেয়ারম্যানের দায়িত্বও পালন করেন। ২০০৪ সালের অগাস্টে তিনি লরেন্স বার্কলে ন্যাশনাল ল্যাবরেটরীর পরিচালক নিযুক্ত হন। তিনি একই সাথে ইউনিভার্সিটি অব ক্যালিফোর্নিয়া, বার্কলের পদার্থবিজ্ঞান বিভাগ এবং মলিকুলার ও সেল বায়োলজি বিভাগের শিক্ষক হিসেবে কাজ করতে থাকেন।


title: করসায়ার মেমোরি

text: করসায়ার মেমোরি একটি কম্পিউটার পেরিফেরালস এবং হার্ডওয়্যার কোম্পানি। ক্যালিফোর্নিয়ার ফ্রেমন্টে এর সদর দপ্তর অবস্থিত। ১৯৯৪ সালে এটি প্রতিষ্ঠিত হয়। করসায়ার ডায়নামিক র‍্যাম মডিউল, ইউএসবি ফ্ল্যাশ ড্রাইভ, এটিএক্স পাওয়ার পাওয়ার সাপ্লাই, কম্পিউটার কেস, সিপিইউ এবং মেমোরি কুলিং, সলিড স্টেট ড্রাইভ, গেমিং অডিও, গেমিং পেরিফেরালস তৈরি এবং বিক্রয় করে।


title: ম্যাকডনেল ডগলাস ডিসি-১০

text: ম্যাকডনেল ডগলাস ডিসি-১০ হল ম্যাকডনেল ডগলাস কোম্পানি নির্মিত তিন ইঞ্জিন বিশিষ্ট জেট বিমান। এই বিমান মধ্য এবং লম্বা দূরত্বে সর্বোচ্চ ৩৮০ জন যাত্রী পরিবহন করতে সক্ষম। এই বিমানের অনন্য বৈশিষ্ট হল দুটি ইঞ্জিন দুই ডানায় এবং অপর ইঞ্জিনটি এর লেজে সন্নিবিষ্ট। ডিসি-১০ বিমানটি মূলত এর পূর্বসূরী ডিসি-৮ থেকে উন্নয়ন ঘটানো হয়েছে এবং লকহিড মার্টিন এল-১০১১ ট্রাইস্টারের সাথে একই বাজারে প্রতিযোগিতার উদ্দেশে এর উদ্ভব ঘটানো হয়েছে যা ডিসি-১০ এর মত একই ধরনের নকশায় তৈরী।


title: ম্যাকডনেল ডগলাস ডিসি-১০

text: ৩৮৬ টি বিমান ক্রেতাদের কাছে সরবরাহ করার পর ১৯৮৯ সালে এর উৎপাদন বন্ধ করে দেওয়া হয়। এই ৩৮৬ টি সরবরাহকৃত বিমানের মধ্যে ষাটটি বিমান আকাশে জ্বালানী সরবরাহের কাজে বিশেষ ভাবে নকশা করে ইউনাইটেড স্টেটস এয়ার ফোর্সের কাছে সরবরাহ করা হয়। ডিসি-১০ বিমান ফিডএক্স এক্সপ্রেস তাদের বিমান বহরে সর্বোচ্চ সংখ্যায় ব্যবহার করে আসছ।


title: আইসিসি বিশ্ব টেস্ট চ্যাম্পিয়নশীপ

text: আইসিসি বিশ্ব টেস্ট চ্যাম্পিয়নশীপ () আন্তর্জাতিক ক্রিকেট কাউন্সিল কর্তৃপক্ষের উদ্যোগে প্রস্তাবিত টেস্ট ক্রিকেটভূক্ত দেশগুলোর প্রধান প্রতিযোগিতা। এটি আগামী ২০১৭ সালে প্রথমবারের মতো ইংল্যান্ডে অনুষ্ঠিত হবে। প্রকৃতপক্ষে প্রতিযোগিতাটি ২০১৩ সালে অনুষ্ঠিত হবার কথা ছিল। কিন্তু অর্থনৈতিক সীমাবদ্ধতাজনিত কারণে স্থগিত রাখা হয়। একদিনের আন্তর্জাতিক প্রতিযোগিতা হিসেবে এটি আইসিসি চ্যাম্পিয়ন্স ট্রফি’র স্থান দখল করবে। এছাড়াও, দ্বিতীয় টেস্ট চ্যাম্পিয়নশীপ প্রতিযোগিতাটি ফেব্রুয়ারি-মার্চ, ২০২১ সালে ভারতে আয়োজনের সিদ্ধান্ত নেয়া হয়েছে।


title: আইসিসি বিশ্ব টেস্ট চ্যাম্পিয়নশীপ

text: বেশ কিছু বছর ধরে ক্রিকেট বিশ্বকাপ, আইসিসি চ্যাম্পিয়ন্স ট্রফি, আইসিসি বিশ্ব টুয়েন্টি২০ এবং আইসিসি ইন্টারকন্টিনেন্টাল কাপের আদলে আন্তর্জাতিক ক্রিকেট কাউন্সিল টেস্ট চ্যাম্পিয়নশীপ টুর্ণামেন্টের আয়োজন করার চিন্তা করা হচ্ছিল।


title: আইসিসি বিশ্ব টেস্ট চ্যাম্পিয়নশীপ

text: আইসিসি প্রধান নির্বাহী হারুন লরগাত প্রতি চার বছর পর পর সেরা চারটি ক্রিকেট দলকে নিয়ে সেমি-ফাইনাল এবং ফাইনাল খেলা আয়োজনের প্রস্তাবনা দিয়েছেন। খেলাধুলার সময়সীমা সবচেয়ে বড় আকারের হওয়ায় এ ধরনের ব্যবস্থা রাখা হয়। ২০১৩ সালের টেস্ট চ্যাম্পিয়নশীপ প্রতিযোগিতাটি ইংল্যান্ডে প্রথমবারের মতো অনুষ্ঠিত হবার কথা ছিল। কিন্তু খেলা সম্প্রচারকারী অংশীদার - ইএসপিএন স্টার স্পোর্টস কর্তৃপক্ষের সহযোগিতা না পাবার ফলে তা বিলম্বিত হয়। মূলতঃ চ্যাম্পিয়ন্স ট্রফিতে অধিকতর মুনাফা অর্জনই এর প্রধান কারণ। অবশেষে আইসিসি ঘোষণা করে যে উদ্বোধনী আসরটি ২০১৭ সালে ইংল্যান্ডে অনুষ্ঠিত হবে।


title: রফিক আল-তামিমি

text: মুহাম্মদ রফিক আল-তামিমি (; ১৮৮৯-১৯৫৭) ২০তম শতকের একজন ফিলিস্তিন আরব শিক্ষাবিদ ও রাজনৈতিক ব্যক্তিত্ব। ১৯৪৫ সালে তিনি আরব উচ্চ কমিটিতে নিয়োগ পান। তিনি ফিলিস্তিনি আরব প্যারামিলিটারি স্কাউট আন্দোলন আল-নাজ্জাদার (১৯৪৫-৪৭) চেয়ারম্যান ছিলেন।


title: রফিক আল-তামিমি

text: আল-তামিমি নাবলুসের একটি সুন্নি ভূস্বামী পরিবারের জন্মগ্রহণ করেন। প্রাথমিক ও মাধ্যমিক শিক্ষা তিনি সেখানে সম্পন্ন করেন। এরপর ইস্তানবুলের মারজান প্রিপারেটরি স্কুলে শিক্ষালাভ করেন। এখানে সাফল্য দেখানোর কারণে তিনি একটি প্রতিযোগিতায় অবতীর্ণ হয়ে বিজয়ী হন। ফলে ইস্তানবুলের মুলকিয়া কলেজে ভর্তির সুযোগ পান। উসমানীয় শিক্ষা মন্ত্রণালয়ে তিনি পরিচিতি লাভ করেন এবং প্যারিসের সোরবনে পড়াশোনার সুযোগ পান। সেখান থেকে তিনি সাহিত্য ও শিক্ষা বিষয়ে ডিগ্রি লাভ করেন।


title: রফিক আল-তামিমি

text: বৈরুতের একটি সরকারি বিদ্যালয়ের প্রধান হিসেবে তিনি উসমানীয় সাম্রাজ্যের প্রশাসনে যোগ দেন। উসমানীয় সরকারের অধীনে কাজ করা সত্ত্বেও তিনি ও তার সহকর্মী আউনি আবদুল হাদি ১৯১১ সালে প্যারিসে আল-ফাতাত নামক গোপন সংগঠন গড়ে তোলেন। এই সংগঠনটি উসমানীয় সাম্রাজ্যের কাছ থেকে আরবদের স্বাধীনতা লাভে বিশ্বাসী ছিল। ১৬১৬ সালে প্রথম বিশ্বযুদ্ধ চলাকালীন সময় উসমানীয় কর্মকর্তারা আল-তামিমিকে সাধারণ “গাইড বই” এর জন্য বৈরুত প্রদেশের জাবাল নাবলুস নামক দক্ষিণ অর্ধাংশের তথ্য সংগ্রহের দায়িত্ব দেন।


title: রফিক আল-তামিমি

text: ১৯১৮ সালের ডিসেম্বরে তিনি আল-ফাতাতের কেন্দ্রীয় কমিটিতে নির্বাচিত হন। ১৯১৯ সালের জুলাই মাসে আরব বিদ্রোহের পর আল-তামিমি ইজ্জত দারয়াজা, সাইদ হায়দার ও আল-ফাতাতের ভেতর দিককার অন্যান্য সদস্যদের নিয়ে সিরিয়ান ন্যাশনাল কংগ্রেসে একটি জোট গঠন করেন। এরা বৃহত্তর সিরিয়ায় যেকোনো ধরনের বিদেশী ম্যান্ডেটের (ব্রিটিশ বা ফরাসি) বিরোধিতা করেন। তাদের মতে এটি আরেকটি সাম্রাজ্যবাদী আধিপত্য ছাড়া কিছু না।


title: রফিক আল-তামিমি

text: ১৯৪০ এর দশকের শুরুর দিকে আল-তামিমি ফিলিস্তিন আরব পার্টিতে যোগদান করেন এবং ১৯৪৫ সালে আরব উচ্চ কমিটিতে দলের প্রতিনিধিত্ব করেন। তিনি জাতীয় কমিটির জাফা শাখার চেয়ারম্যানের পদও পান। আল-তামিমি আরব উচ্চ কমিটির চেয়ারম্যান আমিন আল-হুসাইনির ঘনিষ্ঠ সহযোগী হিসেবে পরিচিতি পান। ১৯৪৬ সালে তিনি আল-নাজ্জাদা ও আল-ফুতুয়ার তরুণ আন্দোলনগুলোকে ঐক্যবদ্ধ করতে কাজ করেন। ১৯৪৬ সালের মে মাসে আরব লীগ আরব উচ্চ কমিটিকে বিলুপ্ত করে। এর বদলে সৃষ্ট কায়রো ভিত্তিক আমিন আল-হুসাইনির অধীন আরব উচ্চ কার্যনির্বাহকদের মধ্যে তিনি স্থান পাননি। ব্লোদান সম্মেলনের পর ১৯৪৭ সালের ৫ জানুয়ারি জামাল আল-হুসাইনি কর্তৃক পুনর্গঠিত আরব উচ্চ কমিটিতে পুনরায় নিয়োগ পান। আল-তামিমি ১৯৪৮ সালের ফেব্রুয়ারিতে আরব লীগে ফিলিস্তিনি প্রতিনিধি দলের সদস্য ছিলেন। আরব রাষ্ট্রগুলোর কাছ থেকে ফিলিস্তিনিদের জন্য সামরিক, রাজনৈতিক ও নৈতিক সমর্থন লাভ তাদের লক্ষ্য ছিল।


title: স্থানিকতা

text: স্থানিকতা () প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়।


title: স্থানিকতা

text: স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়।


title: যুদ্ধাপরাধীদের বিচারের দাবিতে আন্দোলনসমূহ

text: যুদ্ধাপরাধীদের বিচারের দাবিতে আন্দোলন: ১৯৭২ হতে বর্তমান এই প্রবন্ধ-টিতে ১৯৭২ হতে বর্তমান সময় পর্যন্ত যুদ্ধাপরাধীদের বিচারের দাবিতে আন্দোলনের পর্যায়ক্রমিক ইতিহাস তুলে ধরা হয়েছে।


text: ১৯৭২ সালে শহীদ বুদ্ধিজীবীদের নেতৃত্বে আন্দোলন শুরু হয়। বিশেষ করে জহির রায়হানের মা অগ্রণী ভূমিকা পালন করেন।


text: ১৯৭৯ সালে মুক্তিযোদ্ধা সংসদের নেতৃত্বে আন্দোলন শুরু হয়।


text: ডা. এম এ হাসানের নেতৃত্বে শহীদ লেফটেন্যান্ট সেলিম মঞ্চ হতে আন্দোলন শুরু হয়।


text: ১৯৯১ সালের ২৯শে ডিসেম্বর গোলাম আযমকে জামায়াতে ইসলামী তাদের দলের আমীর ঘোষণা করলে বাংলাদেশে জনবিক্ষোভের সূত্রপাত হয়। বিক্ষোভের অংশ হিসাবে ১৯৯২ সালের ১৯শে জানুয়ারি ১০১ জন সদস্য বিশিষ্ট একাত্তরের ঘাতক দালাল নির্মূল কমিটি গঠিত হয় জাহানারা ইমামের নেতৃত্বে। তিনি হন এর আহ্বায়ক। এর পাশাপাশি মুক্তিযুদ্ধের চেতনাবিরোধী প্রতিরোধ মঞ্চ, ১৪টি ছাত্র সংগঠন, প্রধান প্রধান রাজনৈতিক জোট, শ্রমিক-কৃষক-নারী এবং সাংস্কৃতিক জোটসহ ৭০টি সংগঠনের সমন্বয়ে পরবর্তীতে ১১ই ফেব্রুয়ারি, ১৯৯২ সালে ‘মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি’ গঠিত হয়। সর্বসম্মতিক্রমে এর আহ্বায়ক নির্বাচিত হন জাহানারা ইমাম। এই কমিটি ১৯৯২ সালে ২৬শে মার্চ ’গণআদালত’ এর মাধ্যমে সোহরাওয়ার্দী উদ্যানে একাত্তরের নরঘাতক গোলাম আযমের ঐতিহাসিক বিচার অনুষ্ঠান করে। গণআদালাতে গোলাম আযমের বিরুদ্ধে দশটি সুনির্দিষ্ট অভিযোগ উত্থাপিত হয়। ১২ জন বিচারক সমন্বয়ে গঠিত গণআদালতের চেয়ারম্যান জাহানারা ইমাম গোলাম আযমের ১০টি অপরাধ মৃত্যুদন্ডযোগ্য বলে ঘোষণা করেন।


text: ২০০৬ এ আন্দোলনের ডাক দেন সেক্টর কমান্ডার্স ফোরাম।


text: ২০০৭ - এ তত্ত্বাবধায়ক সরকারের সময় জরুরী অবস্থার হুমকির মধ্যেও সরকারি বাঙলা কলেজ -এর শিক্ষার্থীবৃন্দ যুদ্ধাপরাধীদের বিচারের দাবিতে ও বাঙলা কলেজ বধ্যভূমিতে মুক্তিযুদ্ধের স্মৃতি সংরক্ষণের দাবিতে আন্দোলনের সূচনা করে এবং পর্যায়ক্রমে মানববন্ধন, প্রতীকী অনশন, সমাবেশ, পথসভা, মিছিল, নিরবতা পালন, প্রতীকী বেদীতে পুষ্প অর্পণ ইত্যাদি শান্তিপূর্ণ কর্মসূচী পালন করে। সাধারন ছাত্র-ছাত্রীদের উদ্যোগে, নেতৃত্বে ও সমন্বয়ে শুরু হওয়া চলমান এই আন্দোলনে কলেজের জাতীয় অঙ্গনের মুক্তিযুদ্ধভিত্তিক সংগঠন, সাংস্কৃতিক সংগঠন, বিশিষ্ট ব্যক্তিবর্গ, বিভিন্ন রাজনৈতিক-অরাজনৈতিক সংগঠন সুদৃঢ় সমর্থন ব্যক্ত করে। ২০০৭ হতে ২০১০ পর্যন্ত রাজপথে সক্রিয় ভূমিকা পালনের পাশাপাশি ছাত্র-ছাত্রিরা ইন্টারনেটের মাধ্যমে ডিজিটাল আন্দোলন সবসময়ই অব্যাহত রাখে।


text: ২০১৩ সালের শাহবাগ আন্দোলন বাংলাদেশের রাজধানী ঢাকার শাহবাগে ফেব্রুয়ারির ৫ই তারিখ শুরু হয়। এই দিন আন্তর্জাতিক অপরাধ ট্রাইব্যুনাল ১৯৭১ সালে বাংলাদেশের স্বাধীনতা যুদ্ধের সময় সংঘটিত যুদ্ধাপরাধ এবং মানবতার বিরুদ্ধে অপরাধের অভিযোগে অভিযুক্ত আসামী আব্দুল কাদের মোল্লার বিচারের রায় ঘোষণা করে। কবি মেহেরুন্নেসাকে হত্যা, আলুব্দি গ্রামে ৩৪৪ জন মানুষ হত্যা সহ মোট ৬টি অপরাধের ৫টি প্রমাণিত হওয়ায় আদালত তাকে যাবজ্জীবন কারাদণ্ড প্রদান করে। কিন্তু এতোগুলো হত্যা, ধর্ষণ, সর্বোপরী গণহত্যা ও মানবতার বিরুদ্ধে অপরাধের শাস্তি হিসেবে যাবজ্জীবন কারাদণ্ডকে বাংলাদেশের আপামর জনসাধারণ মেনে নিতে পারেনি। রায়ের প্রতিক্রিয়া হিসেবে বিপুল সংখ্যক মানুষ ঢাকার শাহবাগে জড়ো হতে শুরু করে এবং এর অনুসরণে একসময় দেশটির অনেক স্থানেই সাধারণ মানুষের বিক্ষোভ সমাবেশ শুরু হয় ও এই আন্দোলনের মুখপাত্র ও নেতা হলেন ডা. ইমরান এইচ সরকার। এটি স্বাধীন বাংলাদেশের ইতিহাসে সবচেয়ে বড় অহিংস গণ-আন্দোলন।।


title: তাতার খান

text: তাতার খান (বাহরাম খান নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।


title: তাতার খান

text: তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।


title: তাতার খান

text: তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।


title: তাতার খান

text: গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।


title: তাতার খান

text: বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।


title: তাতার খান

text: তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।


title: তাতার খান

text: তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।


title: তাতার খান

text: ফকিহ কামাল-ই-করিম ফিকহের উপর আরবিতে "মাজমু-ই-খানী ফি আইন আল-মাআনি" নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।


title: তাতার খান

text: ১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।


title: গিয়াসউদ্দিন বাহাদুর শাহ

text: প্রথম গিয়াসউদ্দিন বাহাদুর শাহ লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন।


title: গিয়াসউদ্দিন বাহাদুর শাহ

text: পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়।


title: গিয়াসউদ্দিন বাহাদুর শাহ

text: একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল।


title: গিয়াসউদ্দিন বাহাদুর শাহ

text: ১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন।


title: সাতভাই ছাতারে

text: এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। সেজন্য এদের নাম হয়েছে সাত ভাই ।


title: সাতভাই ছাতারে

text: পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩১ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: দ্বিতীয় গিয়াসউদ্দিন বাহাদুর শাহ

text: দ্বিতীয় গিয়াসউদ্দিন বাহাদুর শাহ (খিজির খান শুরি বলেও পরিচিত) (শাসনকাল : ১৫৫৫-১৫৬১) বাংলার স্বাধীন সুলতান ছিলেন। তিনি ছিলেন সুলতান শামসউদ্দিন মাহমুদ শাহের পুত্র।


title: দ্বিতীয় গিয়াসউদ্দিন বাহাদুর শাহ

text: বাহাদুর শাহ তৎকালীন গভর্নর শাহবাজ খানকে ক্ষমতাচ্যুত করে ক্ষমতা লাভ করেন। বাহাদুর শাহ ১৫৫৭ সালে মুহাম্মদ আদিল শাহকে হত্যা করেন।


title: দ্বিতীয় গিয়াসউদ্দিন বাহাদুর শাহ

text: পরবর্তীতে বাহাদুর শাহ জৌনপুর দখলের চেষ্টা করে। কিন্তু মুঘল সেনাবাহিনীর কাছে পরাস্ত হন।


title: গিয়াসউদ্দিন জালাল শাহ

text: গিয়াসউদ্দিন জালাল শাহ (শাসনকাল: ১৫৬১-১৫৬৩) ছিলেন বাংলার সুলতান দ্বিতীয় গিয়াসউদ্দিন বাহাদুর শাহের ভাই ও উত্তরাধিকারী। ১৫৬৩ সালে মৃত্যুর আগে মোট ৩ বছর তিনি বাংলার শাসক ছিলেন।


title: সাদাল্লাহ আল-জাবিরি

text: সাদাল্লাহ আল-জাবিরি (আরবি : سعدالله الجابري) (১৮৯৩-১৯৪৭) ছিলেন একজন সিরিয়ান রাজনীতিবিদ ও সিরিয়ার দুইবারের প্রধানমন্ত্রী। তিনি আলেপ্পোতে জন্মগ্রহণ করেন। সিরিয়ায় ফরাসি ম্যান্ডেটের সময় তিনি ন্যাশনাল ব্লকের নেতা ছিলেন। বেশ কয়েকটি মন্ত্রীসভায় তিনি পররাষ্ট্রমন্ত্রীর দায়িত্ব পালন করেন।


title: ট্রান্সসেন্ড ইনফরমেশন

text: ট্রান্সসেন্ড ইনফরমেশন ইনকর্পোরেটেড () একটি তাইওয়ানি কোম্পানি। এর সদর দপ্তর তাইওয়ানের তাইপেই শহরে। ট্রান্সসেন্ডের পণ্যের মধ্যে রয়েছে মেমোরি মডিউল, ফ্ল্যাশ মেমোরি কার্ড, ইউএসবি ফ্ল্যাশ ড্রাইভ, ডিজিটাল অডিও প্লেয়ার, পোর্টেবল মিডিয়া প্লেয়ার, পোর্টেবল হার্ড ড্রাইভ, গ্রাফিক্স কার্ড প্রভৃতি। মার্কিন যুক্তরাষ্ট্র, নেদারল্যান্ড, জার্মানি, যুক্তরাজ্য, জাপান, হংকং, চীন, ভারত, দক্ষিণ কোরিয়ায় এর কার্যালয় রয়েছে। এটি আইএসও ৯০০১ সনদ পাওয়া প্রথম তাইওয়ানি মেমোরি মডিউল নির্মাতা। এটি বিশ্বের প্রথম কোম্পানি যেটি সব মেমোরি মডিউলে লাইফটাইম ওয়ারেন্টি প্রদান করে। গার্টনারের ২০০৭ সালের প্রতিবেদন অনুযায়ী ৮.৭ বাজার অংশীদারী নিয়ে এটি সানডিস্ক এবং কিংস্টন এর পর বিশ্বের তৃতীয় বৃহত্তম ইউএসবি ফ্ল্যাশ ড্রাইভ নির্মাতা।


title: কিংস্টন টেকনোলজি

text: কিংস্টন টেকনোলজি কর্পোরেশন একটি মার্কিন বেসরকারি বহুজাতিক কম্পিউটার প্রযুক্তি কর্পোরেশন যেটি ফ্ল্যাশ মেমোরি এবং কম্পিউটার সম্পর্কিত মেমোরি পণ্য নির্মাণ এবং বিক্রয় করে। এর সদর দপ্তর ক্যালিফোর্নিয়ার ফাউন্টেন ভ্যালিতে। এই প্রতিষ্ঠানে ৪২০০ এর বেশি মানুষ কাজ করে। মার্কিন যুক্তরাষ্ট্র, যুক্তরাজ্য, আয়ারল্যান্ড, তাইওয়ান এবং চীনে এর কারখানা রয়েছে। এটি ডায়নামিক র‍্যামের এককভাবে বৃহত্তম নির্মাতা, যার বাজার অংশীদারিত্ব ৪৬%।


title: কিংস্টন টেকনোলজি

text: ১৯৮৭ সালের ১৭ অক্টোবর কিংস্টন টেকনোলজি প্রতিষ্ঠিত হয়।


title: ফ্রেড

text: ফ্রেদেরিকো চাভেজ গুইদেজ (; ; জন্ম: ৩ অক্টোবর, ১৯৮৩) ব্রাজিলের তিওফিলো ওতোনি এলাকায় জন্মগ্রহণকারী ফুটবলার। ব্রাজিলীয় ক্লাব ফ্লুমিনিজ দলের অন্যতম স্ট্রাইকার তিনি। পেশাদার ফুটবল লীগে সবচেয়ে দ্রুততম গোলের অধিকারী হিসেবে আমেরিকা মাইনেইরো দলের পক্ষাবলম্বন করে ভিলা নোভার বিপক্ষে এ কৃতিত্ব দেখান। খেলা শুরুর মাত্র ৩.১৭ সেকেন্ডে তিনি ঐ গোলটি করেন।


title: ফ্রেড

text: ২৭ এপ্রিল, ২০০৫ তারিখে গুয়েতমালা দলের বিপক্ষে এক প্রীতি খেলার শেষদিকে বদলী খেলোয়াড় হিসেবে মাঠে নামেন ফ্রেড। ঐ বছরেরই ১২ নভেম্বর সংযুক্ত আরব আমিরাতের সাথে ব্রাজিল দলের প্রীতি খেলায় ২ গোল করেন, যাতে ব্রাজিল ৮-০ ব্যবধানে বিজয়ী হয়।


title: ফ্রেড

text: ২০০৬ সালের ফিফা বিশ্বকাপ বাছাইপর্বের কোন খেলায় অংশ না নিয়েও বিশ্বকাপে অংশগ্রহণ করেন। ১৮ জুন, ২০০৬ তারিখে অস্ট্রেলিয়ার বিপক্ষে নিজ বিশ্বকাপের প্রথম গোল করেন। কোপা আমেরিকায় প্যারাগুয়ের বিরুদ্ধে সমতাসূচক গোল করে দলকে পরাজয়ের হাত থেকে রক্ষা করেন।


title: ফ্রেড

text: ২০১৩ সালের শুরুতে আন্তর্জাতিক পর্যায়ে পুণরায় ডাক পান। ম্যানেজার হিসেবে লুইজ ফেলিপে স্কলারি’র প্রত্যাবর্তনে ফেব্রুয়ারিতে ইংল্যান্ডের বিপক্ষে প্রীতি খেলায় অংশ নেন। এরপর ২ জুন, ২০১৩ তারিখে মারাকানায় গোল করেন যা ২০১৪ সালের ফিফা বিশ্বকাপের অন্যতম মাঠ।


title: ফ্রেড

text: ২২ জুন, ২০১৩ তারিখে অনুষ্ঠিত ২০১৩ সালের কনফেডারেশন্স কাপের গ্রুপ-পর্বের খেলায় দুই গোল করে দলকে ইতালির বিপক্ষে ৪-২ ব্যবধানে জয়লাভ করান। এছাড়াও, ২৬ জুন অনুষ্ঠিত ফুটবল খেলায় উরুগুয়ের বিপক্ষে গোল করেন। কনফেডারেশন্স কাপের চূড়ান্ত খেলায় স্পেনের বিপক্ষে ৩-০ গোলের মধ্যে নিজেই করেন দুই গোল। এরফলে স্বাগতিক ব্রাজিল সফলভাবে প্রতিযোগিতা সমাপণ করে অপরাজিত চ্যাম্পিয়ন হয়। এ প্রতিযোগিতায় তিনি ৫ গোল করে যৌথভাবে সর্বোচ্চ গোল করার অধিকারী হন ও সিলভার সু্ ট্রফি লাভ করেন।


title: ফায়ারফক্স অপারেটিং সিস্টেম

text: ফায়ারফক্স অপারেটিং সিস্টেম একটি লিনাক্স ভিত্তিক ওপেন সোর্স অপারেটিং সিস্টেম যা স্মার্টফোন এবং ট্যাবলেট কম্পিউটার দ্বারা বিকশিত হচ্ছে। এটি প্রদর্শিত হয়েছে অ্যানড্রইড-সামঞ্জস্যপূর্ণ স্মার্টফোনের সাথে।


title: মায়সালুনের যুদ্ধ

text: মায়সালুনের যুদ্ধ (আরবি : معركة ميسلون) রাজতন্ত্র শাসিত সিরিয়া ও ফ্রান্সের মধ্যে সংঘটিত হয়। একে "মায়সালুন পাসের যুদ্ধও" বলা হয়। ১৯২০ সালের ২৩ জুলাই দামেস্কের ১২ মাইল পশ্চিমে লেবাননের সীমান্তের কাছে এই যুদ্ধ সংঘটিত হয়। যুদ্ধে সুসজ্জিত ফরাসি বাহিনী আরব বাহিনীকে পরাজিত করে।


title: মায়সালুনের যুদ্ধ

text: প্রথম বিশ্বযুদ্ধের শেষের দিকে ব্রিটিশরা মধ্যপ্রাচ্যে অটোমানদের পরাজিত করে। ১৯১৮ সালের ৩০ সেপ্টেম্বর তারা দামেস্ক দখন করে নেয়। ১৯২০ সালের ৮ মার্চ ফয়সাল বিন হুসাইনকে রাজা হিসেবে সিরিয়ার স্বাধীন রাজতন্ত্র ঘোষণা করা হয়। কিন্তু এই একতরফা সিদ্ধান্ত ব্রিটিশ ও ফরাসিরা প্রত্যাখ্যান করে। মধ্যপ্রাচ্যের মেন্ডেট নিয়ে সিদ্ধান্তে উপনীত হওয়ার জন্য ১৯২০ সালের এপ্রিলে মিত্রশক্তি কর্তৃক সান রেমো সম্মেলন আহ্বান করা হয়। ফয়সাল ও তার সমর্থকরা এই সম্মেলনকে প্রত্যাখ্যান করেন। কয়েকমাসের ভঙ্গুর অবস্থা ও ফরাসিদের সাথে করা ফয়সালের প্রতিশ্রুতি রক্ষা করতে ব্যর্থ হওয়ায় ফরাসি সেনাপ্রধান জেনারেল হেনরি গোরাড ১৯২০ সালের ১৪ জুলাই ফয়সালকে হয় আত্মসমর্পণ নাহয় যুদ্ধের আল্টিমেটাম দেন। ব্রিটিশ সাহায্য না থাকায় ও ফরাসিদের বিরোধীতার ভবিষ্যত শুন্য বুঝতে পারে রাজা ফয়সাল সেদিনই ফরাসিদের কাছে আত্মসমর্পণের সিদ্ধান্ত নেন।


title: মায়সালুনের যুদ্ধ

text: জেনারেল মারিয়ানো গোয়েবেটের অধীন ফরাসি ২৪তম ডিভিশনকে জেনারেল গোরাড বৈরুত থেকে দামেস্কের দিকে যাত্রার নির্দেশ দেন। মুসলিম শাসিত সিরিয়া রাজতন্ত্রে যোগ দিতে অনিচ্ছুক কিছু মেরোনাইট লেবানিজ ফরাসিদের পক্ষ হয়ে যুদ্ধ করে বলে জনশ্রুতি রয়েছে।


title: মায়সালুনের যুদ্ধ

text: ফয়সালের যুদ্ধমন্ত্রী ও চীফ অব স্টাফ ইউসুফ আল-আজমা তার নির্দেশ অমান্য করেন ও একটি ক্ষুদ্র বাহিনী নিয়ে ফরাসিদের বিরুদ্ধে মায়সালুনের দিকে অগ্রসর হন। তিনি দামেস্ক থেকে এদেরকে নিয়ে যাত্রা করেন। তার দলে নবগঠিত সেনাবাহিনীর কয়েকশ নিয়মিত সৈনিক এবং সেইসাথে কিছু জরুরি তলব করা স্বেচ্ছাসেবক নাগরিক ছিল। ফলে এটি একটি আত্মঘাতি অভিযান হয়ে উঠে।


title: মায়সালুনের যুদ্ধ

text: জেনারেল গোয়েবেটের অধীন ফরাসি সৈন্যবাহিনী সহজে সিরিয়ানদের পরাজিত করে। ইউসুফ আল-আজমা যুদ্ধে নিহত হন। যুদ্ধের পর জেনারেল গোরাড জেনারেল গোয়েবেটকে নিয়ে বলেন:


title: মায়সালুনের যুদ্ধ

text: GENERAL ORDER No. 22


title: মায়সালুনের যুদ্ধ

text: Aley, 24 July 1920


title: মায়সালুনের যুদ্ধ

text: যুদ্ধের পরদিন জেনারেল গোয়েবেটের সৈন্যরা অল্প সময়ের মধ্যে দামেস্ক দখল করে নেয়। ফয়সালের সৈন্যরা হয় পালিয়ে যায় নাহয় ফরাসিদের দ্বারা অবরুদ্ধ হয়। সর্বশেষ লড়াইরত আরবদের দলটি দামেস্কেই অবস্থান করছিল। তারা দ্রুত পরাজিত হয়। একদিন পর আলাউদ্দিন আল-তারুবির নেতৃতাধীন একটি ফরাসিপন্থি সরকার প্রতিষ্ঠিত হয়। ১৯২০ সালের ১ সেপ্টেম্বর জেনারেল গোরাড সিরিয়াকে নিয়ন্ত্রণের সুবিধার্থে ফরাসি মেন্ডেটপ্রাপ্ত এলাকাকে বেশ কিছু ক্ষুদ্র এলাকায় বিভক্ত করেন।


title: মায়সালুনের যুদ্ধ

text: ফরাসিরা ২৩ সেপ্টেম্বর ১৯২৩ এ অনুমোদিতভাবে সিরিয়া ও লেবাননের মেন্ডেট পায়। সিরিয়ায় ফরাসি আধিপত্য ফরাসি উপনিবেশবাদের নতুন দিগন্ত উম্মোচন করে। সেই সাথে উত্তর সিরিয়া ও দামেস্কে বিদ্রোহ তৎপরতার জন্ম দেয়। গোরাডের ব্যাপারে জনশ্রুতি আছে যে তিনি সালাহউদ্দিন আইয়ুবির সমাধিতে লাথি মারেন ও বলেন, “সালাদিন জেগে উঠো। আমরা ফিরে এসেছি। এখানে আমার উপস্থিতি ক্রিসেন্টের উপর ক্রসের পবিত্র বিজয় নির্দেশ করে”।


title: মায়সালুনের যুদ্ধ

text: ইউসুফ আল-আজমাকে সিরিয়ার স্বাধীনতার জন্য শহীদ ব্যক্তি হিসেবে আজও স্মরণ করা হয়। দামেস্কের অন্যতম বৃহত্তম একটি চত্বরে তার ভাস্কর্য স্থাপিত হয়েছে।


title: .সিএল

text: .সিএল চিলির (ইম্টার দ্বীপপুঞ্জসহ) কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৮৭ সালে এটি চালু হয় ও চিলি বিশ্ববিদ্যালয় এর নিয়ন্ত্রন করে থাকে। দ্বিতীয় স্তরের নিবন্ধন সবার জন্য উন্মুক্ত কিন্তু বিদেশীদের জন্য অবশ্যই প্রয়োজনীয় নথিপত্র দেখাতে হয়। ডোমেইন নামে á, é, í, ó, ú বর্ণগুলো ২০০৫ সালে চালু করা হয়।


title: .সিএন

text: .সিএন গণচীনর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। চীন সরকার তথ্য প্রযুক্তি মন্ত্রনালয়ের মাধ্যমে এটি নিয়ন্ত্রন করে থাকে। এই মন্ত্রণালয় টেলিকমিউনিকেসন থেকে শুরু করে সম্প্রচার সকল বিষয়য়াদি দেখাশুনা করে। এটি বণ্টনের দায়িত্ব চায়না ইন্টারনেট নেটওয়ার্ক ইনফরমেশন সেন্টারের। নিউলেভেল সাধারনত চীনের বাইরে .সিএন ডোমেইন এর নিয়ন্ত্রন করে থাকে। ৩.৩ মিলিয়নের উপর নিবন্ধনকারী নিয়ে .সিএন ডোমেইন বিশ্বের ৫ম বৃহত্তম ডোমেইন নাম। প্রথম দিকে রয়েছে .ডিই, ইউকে, .এনএল ও .ইইউ।


title: .সিএন

text: .সিএন এর প্রথম দুই অক্ষর অর্থাৎ শহরের সংক্ষিপ্ত দুই অক্ষর দিয়ে ডোমেইন নাম প্রকাশ করা হয়েছে।চীনা অক্ষরে আন্তজার্তিক ডোমেইন নাম .সিএন এর অধীন দ্বিতীয় স্তরে নিবন্ধন করা যায়। ২৫ জুন, ২০১০ সালে আইসিএএনএন চীনের জন্য চীনা অক্ষরে সাধারণ ডোমেইন নাম যেমন, .中国 (চীন,"xn--fiqs8s") এবং .中國 (ঐতিহাসিক চীনা অক্ষর, ডিএনএস নাম "xn--fiqz9s") অনুমোদন দেওয়া হয়। এই দুটি টপ-লেভেল ডোমেইন নাম ডোমেইন নাম স্টেনডার্ড এ যুক্ত হয় জুলাই, ২০১০ সালে। সিএনএনআইসি .কম এর জন্য .公司 ও .নেটের জন্য .网络 প্রস্তাব করে। যাইহোক এ দুট আন্তজার্তিকভাবে স্বীকৃত নয়, শুধুমাত্র স্থানীয়ভাবে ব্যবহার করা হয়।


title: .সিও

text: .সিও কলম্বিয়ার কান্ট্রি কোড টপ-লেভেল ডোমেইন, ন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .সিও ইন্টারনেট এস.এ.এস। ১০ জুলাই, ২০১০ থেকে .সিও ডোমেইন নাম নিবন্ধনের ক্ষেত্রে কোন সীমাবদ্ধতা রাখ হয়নি। বিশ্বের যে কোন সতন্ত্র ব্যক্তি বা প্রতিষ্ঠান এই ডোমেইন নাম নিবন্ধনের সুযোগ পায়। ইদাহরনস্বরুপ, টুইটার (t.co), অ্যাঞ্জেললিস্ট (Angel.co), এন্টার (Enter.co), ৫০০ স্টার্টআপস (500.co), এস্পেন গ্রুপ (Aspen.co) এবং গুগল (g.co)। কিছু আমেরিকান কম্পানি যেমন, আমেরিকান এক্সপ্রেস (amex.co) ও স্টারবাকস (sbux.co) তাদের ইউআরএল সংক্ষিপ্তকরনের কাজে .সিও ডোমেইন ব্যবহার করে থাকে। .সিও ডোমেইন বৈশ্বয়ীকভাবে শুধুমাত্র সরকার অনুমোদিত ব্যক্তি বা সংস্থার মাধ্যমে করা যায়।


title: .সিও

text: তৃতীয় স্তরের ডোমেইন নিবন্ধন ঐতিহাসিকভাবে যেরকম প্রচলিত সে ধারাই মেনে চলা হয়। তৃতীয় স্তরের ডোমেইন নামকে স্হানীয় ব্যবসা প্রতিষ্ঠান, সংস্থা, একাডিমিক প্রতিষ্ঠান ও সরকারি প্রতিষ্ঠানের সংকেত বহন করে।


title: .সিআর

text: .সিআর কোস্টা রিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .সিইউ

text: .সিইউ কিউবার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .সিইউ

text: .সিইউ এর অধীন কিছু সা ডামেইন।


title: .সিভি

text:
.সিভি কেপ ভার্দের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। জাতীয় যোগাযোগ এজেন্সি এটি নিয়ন্ত্রন করে থাকে। ১৯৯৬ সালে .সিভি চালু হয় এবং প্রথম দিকে "ইন্সটিটিও সুপেরিয়র ডি ইনজেনহারিয়া ই সিনসিয়াস ড্যু মার" এটি নিয়ন্ত্রন করত।
এএনএসি নিম্নোক্ত ডোমেইন নাম দ্বিতীয় স্তরে নিবন্ধনের সুযোগ দেয়:


title: ইউসুফ আল-আজমা

text: ইউসুফ আল-আজমা (আরবি : يوسف العظمة "Yūsuf al-‘Aẓmah"; ১৮৮৩ – জুলাই ২৪, ১৯২০) ছিলেন সিরিয়ার যুদ্ধ মন্ত্রী ও চীফ অব স্টাফ। রাজা ফয়সালের (পরবর্তীতে ইরাকের রাজা) অধীনে তিনি ১৯১৮ থেকে ১৯২০ পর্যন্ত দায়িত্ব পালন করেন।


title: ইউসুফ আল-আজমা

text: আল-আজমা ১৯০৬ সালে ইস্তানবুলের তুর্কি সামরিক একাডেমি থেকে স্নাতক হন। উসমানীয় সেনাবাহিনীতে তিনি জেনারেল হিসেবে দায়িত্ব পালন করেন। আরব বিদ্রোহে যোগ দেয়ার আগে তিনি ককেসাসে তুর্কি সেনাদের নেতৃত্ব দেন। আরব বিদ্রোহের ফলে সিরিয়া ১৯১৮ সালে উসমানীয়দের কাছ থেকে স্বাধীনতা লাভ করে।